title: Digimon Adventure

text: Lapset pääsevät Gennain ohjeiden avulla Sarba-mantereelle. Siellä heitä vastaan kuitenkin tulee paha digimon, Etemon, joka kamalalla lauluäänellään pystyy heikentämään Digimonien voimia tehden Champion-tasolle digivoitumisen mahdottomaksi. Etemon oli Ultimate-tason digimonina paljon voimakkaampi kuin lasten digimonit ja voitti heidät hyvin helposti, mutta Taichi ei pitänyt tätä pahana vastuksena ja yritti epätoivoisesti kehittää Greymonia ultimate-muotoon. Taichi onnistuukin kehittämään Greymonia Ultimate-tasolle, mutta Greymon kehittyy vahingossa pahuuden kuvaksi, SkullGreymoniksi, joka lopulta muuttuu takaisin Koromoniksi kun energiansa loputtua. Lapset kuitenkin tuhoavat Etemonin kätyreitä yksi kerrallaan, ja löytävät samalla tunnuksensa. Kerran he kohtaavat Piccolomonin, joka auttaa lapsia muutoksissa.


title: Digimon Adventure

text: Kun Koushiro saa sähköpostia Etemonin vangilta, Nanomonilta, lapset lähtevät vapauttamaan tätä. Nanomonilla on kuulemma Soran Rakkauden tunnus. Lapset pääsevät Etemonin pyramidiin, mutta Etemon saa kuitenkin heidät kiinni. Lapset vapauttavat Nanomonin, mutta keskellä taistelua Etemonin kanssa, Nanomon kaappaa Soran, ja aikoo käyttää tätä tuhotakseen Etemonin. Taichi onnistuu yksin pelastamaan Soran, ja Nanomon ja Etemon putoavat pimeän verkoston ytimeen. Nanomon kuolee, mutta Etemon kuitenkin onnistuu jäämään henkiin, ja on valmiina tuhoamaan lapset. Kukaan ei mahda mitään taistelussa Etemonia vastaan, kunnes Taichin Rohkeuden tunnus alkaa hehkua, ja Greymon kehittyy MetalGreymoniksi. MetalGreymonin hyökkäys saa aikaan portaalin, mikä ajaa Etemonin sisäänsä, ja samalla Taichi ja Koromoniksi muuttunut MetalGreymon ajautuvat vahingossa takaisin Japaniin.


title: Digimon Adventure

text: Etemon ei kuitenkaan tuhoutunut, vaan hän onnistui absorboimaan verkoston energian itseensä, ja palasi myöhemmin Mega-tason MetalEtemonina, joka tuhoaa lasten hyvän ystävän, Leomonin, mutta MetalEtemon saa myös itse surmansa kiitos Zudomonin ja SaberLeomonin yhteistyön.


title: Digimon Adventure

text: Kun Taichi katosi, Valitut lapset erosivat etsiessään tätä, ja kutakin häiritsi yksi Digimon, PicoDevimon. Taichi kuitenkin tuli takaisin ja kokosi kaikki taas yhteen. Vandemonin täydellinen ensiesiintyminen tapahtui jaksossa 26, muulloin hän oli näkynyt vain varjona tai mustana hahmona taivaalla, jossa Taichi ja muut lähtivät etsimään Soraa. Lapset onnistuivat tuhoamaan Flymonin, joka hyökkäsi heidän kimppuunsa. Tämän jälkeen Vandemon ilmestyi ja voitti helposti muut Digimonit, mutta Birdramon muuttui ensimmäistä kertaa Garudamoniksi ja pakeni lasten ja digimonien kanssa Vandemonilta. Tämän jälkeen Gennai kertoi Valituille lapsille, että oli vielä kahdeksas Valittu lapsi, joka oli toisessa maailmassa. Myös Vandemon tiesi tästä ja laittoi kätyrinsä PicoDevimonin ja Tailmonin kokoamaan voimakkaita digimoneja tuhoamaan kahdeksannen valitun lapsen. PicoDevimonin joukon koulutuksesta vastaava Nanimon koulutti Sukamonia, Chuumonia, Numemoneja ja Vegiemoneja. Valitut lapset pääsivät sisään Vandemonin linnaan ja näkivät kun Vandemonin joukot menivät huoneeseen, jossa oli portti toiseen maailmaan. Taichi ja muut yrittivät pysäyttää Vandemonin, mutta tämä pääsi joukkoineen toiseen maailmaan kun Tailmonin herättämät Devidramonit heräsivät patsaista. Taichi ei ehtinyt mennä portista ja lapset kysyivät apua Gennailta.


title: Digimon Adventure

text: Lapset pääsivät lopulta takaisin oikeaan maailmaan, ja matkallaan kotiin kohtaavat useita Vandemonin digimoneja. Kotiin päästyään lapset alkavat etsiä kahdeksatta valittua. Samaan aikaan kun Taichi, Koushiro, Sora ja Mimi kohtaavat DeathMelamonin Tokyo Towerin luona, Yamato ja Takeru kohtaavat Pulpmonin ja Gotsumonin Shibuyassa. Kun lapset saavat lopulta selville, että Taichin pikkusisko Hikari on kahdeksas valittu ja Tailmon hänen kumppaninsa, Vandemon yrittää hukuttaa Tailmonin ystävän Wizardmonin ja kaappaa Tailmonin.


title: Digimon Adventure

text: Pian Hikari luovuttaa itsensä Vandemonin kätyrille, Phantomonille, ja joutuu hetkeksi Vandemonin vangiksi. Pian muut valitut kuitenkin tulevat pelastamaan häntä. Angemon onnistuu tuhoamaan Phantomonin miltei huomaamatta. Vandemon (kenties sarjan voimakkain Ultimate-tason paholaisdigimon) torjuu kaikkien Digimonien hyökkäykset ja yrittää tuhota Hikarin ja Tailmonin. Wizardmon hyppää kuitenkin hyökkäyksen tielle, ja kuolee itse. Silloin Hikari saa itkustaan itselleen voimaa ja Hikarin Digivice alkaa hehkua. Digivice putoaa PicoDevimonilta Taichille, joka heittää sen Hikarille ja silloin Tailmon superlautautuu Angewomoniksi, ja tuhoaa Holy Arrow-aseella Vandemonin joka maksoi kalliiksi Wizardmonin jopa uusien ystävien Pulpmonin ja Gotsumonin hengestä.


title: Digimon Adventure

text: Vandemon ei kuitenkaan kuollut, vaan palasi pian entistäkin vahvempana VenomVandemonina. Yksikään digimon ei pärjännyt, kunnes lopulta Agumon ja Gabumon kehittyivät ääriasteelle, WarGreymoniksi ja MetalGarurumoniksi. Lasten tunnuksien avulla VenomVandemon saatiin lopulta tuhottua.


title: Digimon Adventure

text: Kun lapset palaavat Digimonmaailmaan, oltuaan vain muutaman päivän Japanissa, pimeyden valtiaat ovat vallanneet sen. Tämä johtuu siitä, että aika kulkee Digimaailmassa nopeammin kuin maapallolla. Pimeyden Valtiaat ovat koonneet koko Digimonmaailman yhteen Spiraalivuoreksi, jotta sitä olisi helpompi hallita. Joitain paikkoja he ovat jättäneet sinnetänne, esim. Tiedostosaaren (Agapion jälkiäänityksessä File-saari) uimarannan. Pimeyden Valtiaat olivat voimakkaampia kuin yksikään Valittujen digimoneista. Chuumon ja Piccolomon uhraavat henkensä Valittujen lasten puolesta jaksossa 40, jotta valitut lapset pääsevät pakenemaan pimeyden valtiailta.


title: Digimon Adventure

text: Lapset kohtaavat ensimmäiseksi MetalSeadramonin, jonka WarGreymon saa tuhottua, mutta lapsia auttanut Whamon kuolee samalla. Lapset kohtaavat seuraavaksi Pinomonin, joka sieppaa Takerun ja leikkii vaarallisia sotaleikkejä tämän kanssa. Takeru pääsee oman nokkeluutensa avulla karkuun, ja Yamato jättää ryhmän, sillä Yamato haluaa miettiä omia asioitaan. Pian Mimi ja Jou lähtevät myös erilleen. Mimi ja Jou kohtaavat Etemonin voimakkaamman muodon, MetalEtemonin, jonka SaberLeomon ja Zudomon onnistuvat tuhoamaan, mutta tämä tappaa Leomonin. Samaan aikaan, MetalGarurumon tuhoaa Pinomonin.


title: Digimon Adventure

text: Seuraavaksi Taichi, Koushiro, Sora, Hikari ja Takeru kohtaavat Mugendramonin. Mugendramonin joukot jahtaavat lapsia ympäri Mugendramonin kaupunkia, ja samalla Hikari sairastuu vakavasti. Kun Mugendramon ei onnistu löytämään lapsia, hän päättää käynnistää "suunnitelman Z", jossa Mugendramonin joukot tuhoavat koko kaupungin. Mugendramon ilmestyy pian itse paikalle, ja lapset putoavat räjähdyksen seurauksena maan alle. Siellä he kohtaavat WickedMonzaemonin, joka on orjuuttanut joukon Numemoneja. Taichi ja Koushiro tapaavat vanhan tutun, Andromonin, joka auttaa lapsia taistelemaan Mugendramonia vastaan. Kun Numemonit uhraavat henkensä Hikarin puolesta, Agumon muuttuu WarGreymoniksi ja on valmiina tuhoamaan Mugendramonin, mutta se palautuu takaisin Koromoniksi. Kun Koromon alkaa puhua ystävyydestä ja siitä, ettei ole yksin, Mugendramon alkaa tuhoutua vähitellen.


title: Digimon Adventure

text: Viimeisenä lapset kohtaavat Piamonin, tuhottuaan ensin tämän soturin, LadyDevimonin. WarGreymon ei pärjää Piamonille, mutta pian Yamato ja MetalGarurumon tulevat apuun. Kun Piamon on tappiolla, se muuttaa lähes kaikki lapset ja Digimonit nukeiksi. Vain Takeru, Hikari ja Angemon jäävät jäljelle. Kun Takeru ja Hikari ovat putoamassa, Angemon muuttuu HolyAngemoniksi, ja pelastaa muut. Piamon hyökkää Menacemon-joukon kanssa lasten kimppuun, mutta pian WarGreymon ja MetalGarurumon saavat paiskattua Piamonin HolyAngemonin Heaven's Gate-porttiin.


title: Digimon Adventure

text: Pimeyden Valtiaat eivät kuitenkaan olleet lasten oikea vihollinen, vaan tämä oli Apocalymon, pahoista pahin Digimon. Pimeyden valtiaat olivat vain eräänlaisia pahan sivutuotteita. Tämä käyttää aseitaan ja tuhoaa lasten tunnukset, estäen Digimonien kehittymisen. Pian lapset kuitenkin tajuavat etteivät tarvitse tunnuksiaan, vaan niiden ominaisuudet olivat lapsilla koko ajan. Digimonit kehittyvät ja käyvät viimeiseen taisteluun Apocalymonia vastaan. WarGreymon ja MetalGarurumon tuhoavat Apocalymonin ruumiin, ja jäljelle jää vain laatikko-osa. Tämän jälkeen Apocalymon tekee itsemurhan ("Grand Big Bang"), yrittäen tuhota sekä Digimaailman että oikean maailman, mutta lasten Digivicet sulkevat hyökkäyksen tuottaman energian. Tämän jälkeen lapset palaavat digimaailmaan, ja hyvästelevät digimonkumppaninsa osallistuttuaan yhteisvalokuvaan ja poistuvat digimaailmasta raitiovaunulla.


title: Digimon Adventure

text: Huom! Nämä ääninäyttelijät olivat mukana vain Tuotantotalo Wernen jälkiäänittämissä jaksoissa (27–54).


title: Johann Friedrich von Brandt

text: Johann Friedrich von Brandt (25. toukokuuta 1802 Jüterbog, Preussi – 15. heinäkuuta 1879 Merreküll, Viro) oli saksalainen luonnontieteilijä.


title: Johann Friedrich von Brandt

text: Brandt opiskeli Wittenbergin kymnaasissa vuoteen 1820, ja Berliinin yliopistossa lääketiedettä. 1831 hänet promovoitiin ja nimitettiin Pietarin tiedeakatemian eläintieteellisen osaston johtajaksi Alexander von Humboldtin suosituksesta. Brandt edisti suuresti osaston eläinkokoelman laajenemista, sillä hän sai näytteitä ja kokoelmia useiden tutkijoiden tekemiltä tutkimusmatkoilta.


title: Johann Friedrich von Brandt

text: Brandt kuvaili ja nimesi suuren joukon lintuja, etenkin venäläisten tutkimusmatkailijoiden Pohjois-Amerikan Tyynenmeren puoleiselta rannikolta keräämiä. Suomessa tavatuista linnuista hän on nimennyt mustakurkkurautiaisen ("Prunella atrogularis").


title: Slade in Flame

text: Slade in Flame on brittiläisen Slade-yhtyeen 29. marraskuuta 1974 julkaistu viides studioalbumi. Se on samalla soundtrack yhtyeen samannimiseen elokuvaan, joka kertoo tarinan kuvitteellisesta Flame-nimisestä yhtyeestä 1960-luvulla. Sladen musiikillinen tyyli muuttui albumilla hieman; sillä kuullaan puhallinsoittimia. "Slade in Flame" on samalla yhtyeen ensimmäinen albumi, jolla ei ole lainakappaleita.


title: Slade in Flame

text: Levy oli odotuksiin nähden pienoinen kaupallinen pettymys, sillä se ei yltänyt Britanniassa listan kuudetta sijaa korkeammalle, kun kolme edellistä albumia olivat olleet listaykkösiä. "Slade in Flame" päättikin yhtyeen valta-aseman Britannian suosikkiyhtyeenä. Albumi sisältää kuitenkin erään Sladen kaikkien aikojen tunnetuimmista hiteistä, ”Far Far Awayn”. Toinen single oli ”How Does It Feel?”.


title: Slade in Flame

text: "Slade in Flame" julkaistiin Yhdysvalloissa vasta heinäkuussa 1975. Kyseinen painos eroaa kappaleiltaan hieman Euroopan-versiosta – siltä puuttuvat kappaleet ”Summer Song (Wishing You Were Here)” ja ”Heaven Knows”, joiden tilalla ovat singleinäkin ilmestyneet ”The Bangin’ Man” ja ”Thanks for the Memory (Wham Bam Thank You Mam)”. Toisin kuin Britanniasa, Yhdysvalloissa "Slade in Flame" menestyi edellistä albumia paremmin.


title: Slade in Flame

text: "Slade in Flamen" äänityspaikkana toimi Lontoon Olympic-studio ja äänittäjänä Alan O’Duffy.Väistö, Perttunen 2004, s.88. Aiemmin yhtye ja tuottaja Chas Chandler olivat pyrkineet albumeilla mahdollisen livetunnelmaiseen soundiin, mutta "Slade in Flamella" käytettiin studion mahdollisuuksia huomattavasti enemmän hyväksi sekä kiinnitettiin huomiota pieniinkin yksityiskohtiin.Väistö, Perttunen 2004, s.89.


title: Slade in Flame

text: Jo Sladen edellinen albumi "Old, New, Borrowed and Blue" (1974) oli antanut osviittaa yhtyeen tulevasta tyylinmuutoksesta. Sitä edeltäneet Slade-albumit olivat olleet raskasta ja kovaäänistä rockia, kun taas kyseiselle levylle sisältyi myös muutamia kevyempiä kappaleita. Lisää ennakointia tulevasta saatiin lokakuussa 1974, kun akustisvoittoinen single ”Far Far Away” ilmestyi. Slade oli myös ilmoittanut siirtävänsä musiikkiaan kevyempään suuntaan.


title: Slade in Flame

text: Uusi tyyli kuuluu "Slade in Flamella", jolla on totuttua enemmän hitaita ja keskiraskaita kappaleita. Myös puhallinsoitinten käyttö on albumilla runsasta. Yhtyeen fiktiivinen rooli elokuvassa antoi mahdollisuuden siirtyä sille perinteisestä musiikillisesta kaavasta hieman poispäin. Sladen lauluntekijöiden, solisti-kitaristi Noddy Holderin ja basisti Jim Lean luovuuden on sanottu olleen näihin aikoihin suurimmillaan, ja kaikki levyn kappaleet onkin merkitty heidän tekemikseen.Väistö, Perttunen 2004, s.87.


title: Slade in Flame

text: Albumin aloittava ”How Does It Feel?” on rauhallisen melodian omaava pianovoittoinen kappale, jonka väliosassa puhaltimet soivat voimakkaasti luoden vastapainoa ja moniulotteisuutta. Se on samalla itse elokuvan tunnuskappale. Soitinnukseltaan ”How Does It Feel?” oli yhtyeelle ennenkuulumaton. Myös sanoitukset olivat poikkeuksellisen filosofiset. ”Them Kinda Monkeys Can't Swing” edustaa Sladelle perinteistä raskasta rockia – mukana on tosin puhallinsoittimia. Dave Hill käyttää slide-kitarassaan huomattavan paljon säröä. Teemaltaan optimistinen ”So Far So Good” on keskiraskas kappale, joka edustaa samalla koko albumin yleistä linjaa. Kappaleen sanomana on oikea asenne elämään. Sitä seuraavassa kappaleessa ”Summer Song (Wishing You Were Here)” on tavoiteltu "Slade in Flame" -elokuvan mukaisesti 1960-luvun tunnelmaa ja The Beatlesille ominaista taustalaulutekniikkaa.Väistö, Perttunen 2004, s.88. Tätä lomaromanssista kertovaa kappaletta on musiikiltaan ja teemaltaan verrattu yhtyeen vuoden 1973 hittiin ”Merry Xmas Everybodyyn”. A-puolen päättävä ”O.K. Yesterday Was Yesterday” on jälleen Sladelle tyypillinen raskas rock, jossa slide-kitara on esillä.Väistö, Perttunen 2004, s.86. Kappale käsittelee kasvamista ja teinien tapoja.


title: Slade in Flame

text: B-puolen aloittaa jo ennen itse albumia julkaistu akustisvoittoinen singlehitti ”Far Far Away”, joka on samalla yksi kuuluisimmista Slade-klassikoista.Väistö, Perttunen 2004, s.86. Tämä koti-ikävästä kertova kappale oli ensimmäinen elokuvaan kirjoitettu kappale.Väistö, Perttunen 2004, s.85. ”Far Far Awayta” seuraavaa ”This Girlia” on sanottu "Slade in Flamen" mystisimmäksi kappaleeksi. Solisti Noddy Holderin ääntä on muokattu efekteillä, mikä luo psykedeelisen tunnelman. Kappaletta hallitsee klavinetti ja myös puhallinsoittimien osuus on suuri. Soundtrackilla ”This Girlin” sanoitukset ovat täysin erilaiset kuin elokuvassa.Väistö, Perttunen 2004, s.88. ”Lay It Down” on jälleen tyylillisesti perinteisempää Sladea, ja sen sanoitus kertoo soittamisen iloista ja suruista. Kappaleeseen saatiin vahvoja vaikutteita Rolling Stonesilta, erityisesti levytyksestä ”Brown Sugar”. Optimistinen ja kevytmielinen ”Heaven Knows” jatkaa levyn keskiraskasta tyyliä. Albumin päättää rock-tyylinen ”Standin' on the Corner”, jossa albumin linjan mukaisesti on runsaasti puhaltimia ja myös saksofonisoolo. Sanoitukset, joita on verrattu Sweet-yhtyeen vastaaviin, kertovat naisen iskemisestä.Väistö, Perttunen 2004, s.89.


title: Slade in Flame

text: Albumin kansikuvassa yhtye poseeraa kiiltoasuissa, jotka näyttävät valon ja mustan taustan vuoksi valkoisilta. Takakannessa on kuva yhtyeestä samoissa vaatteissa taustan ollessa liekinoranssi. Takakannen kappalelistassa kappaleet on lueteltu sattumanvaraisessa, väärässä järjestyksessä, mikä on kuitenkin korjattu levyn CD-versioissa. Sisäkannessa on lukuisia kuvia elokuvasta, yhtyeen jäsenten kuvat sekä tekijätiedot.Väistö, Perttunen 2004, s.87.


title: Slade in Flame

text: "Slade in Flame" ilmestyi Britanniassa 29. marraskuuta 1974. Julkaisija oli Polydor Records tunnuksella 2442-126. Se debytoi Britannian listalla 14. joulukuuta 1974 ollen sijalla kuusi, mikä myös jäi sen korkeimmaksi sijoitukseksi. Albumi pysyi listalla kaikkiaan kahdeksantoista viikkoa, pudoten siltä huhtikuussa 1975. New Musical Expressin listalla "Slade in Flame" oli parhaimmillaan yhdeksäntenä.Väistö, Perttunen 2004, s.90. Albumi ei menestynyt yhtä hyvin kuin edelliset Slade-albumit, sillä levyt "Slayed?", "Sladest" ja "Old, New, Borrowed and Blue" olivat kaikki olleet listaykkösiä. Tästä johtuen levyä on jopa pidetty pienenä floppina. Syyksi odotettua heikompaan menestykseen on epäilty esimerkiksi pientä tyylinmuutosta. Onkin sanottu, että vaikka "Slade in Flame" oli Sladelle musiikillinen harppaus, merkitsi se myös yhtyeen valtakauden loppua Britannian suosikkiyhtyeenä. Levy esitteli aikuistuneen Sladen, mutta sen fanikunta ei ollut valmistautunut kasvamaan mukana.


title: Slade in Flame

text:
Yhdysvalloissa albumin julkaisi Warner Bros heinäkuussa 1975, ja se eroaa hieman Euroopan-painoksesta kappalesisällön ja ulkoasunkin osalta. Levyltä puuttuvat kappaleet ”Summer Song (Wishing You Were Here)” ja ”Heaven Knows”, jotka on korvattu singlekappaleilla ”The Bangin’ Man” ja ”Thanks for the Memory (Wham Bam Thank You Mam)”, minkä lisäksi albumi on masteroitu Warnerin studioilla Hollywoodissa. Lisäksi Yhdysvaltain-versio ei ole Euroopan-painoksen vastaisesti avattavakantista mallia. Lisäksi takakannen tekstit ovat valkoisen sijaan mustat. Yhdysvalloissa albumi menestyi edellislevyä paremmin, vaikkakin totutusti selvästi heikommin kuin Euroopassa. "Slade in Flame" nousi Billboard 200 -listan sijalle 93, kun edellinen albumi oli ollut korkeimmillaan sijalla 168.A-puoli
B-puoli


title: Slade in Flame

text:
A-puoli
B-puoliMuusikotMuut


title: Ebbe Grims-land

text: Ebbe Grims-land (11. kesäkuuta 1915 Malmö – 27. tammikuuta 2015 Tukholma) oli ruotsalainen säveltäjä, alttoviulisti ja mandolinisti.


title: Ebbe Grims-land

text: Grims-land debytoi viulistina Malmössä 1932 ja opiskeli Kööpenhaminassa, Tukholmassa ja Wienissä. Hänen varhaisimmat teoksensa olivat kamariorkesterille.


title: Ebbe Grims-land

text: Ebbe Grims-land oli Ruotsin radion sinfoniaorkesterin aktiivinen jäsen 31 vuotta. Hänen teosluetteloonsa kuuluu mm. kamarimusiikkia ja sinfonia.


title: Arvopaperi (lehti)

text: Arvopaperi on kuukausittain ilmestyvä sijoittamisen erikoislehti. Lehden vt. päätoimittajana toimii Arno Ahosniemi ja sitä julkaisee Alma Talent. Arvopaperi-lehden levikki on 23 000 ja lukijamäärä noin 90 000.


title: Arvopaperi (lehti)

text: Arvopaperin sisarjulkaisu on neljästi vuodessa ilmestyvä, asumiseen ja asuntosijoittamiseen keskittyvä Arvoasunto-lehti.


title: Arvopaperi (lehti)

text: Arvopaperi-lehti aloitti keväällä 1981 muutamaa kuukautta aiemmin perustetun Osakesäästäjien Keskusliiton jäsenlehtenä. Lehteä julkaissut Suomen Arvopaperimediat Oy siirtyi Talentumin omistukseen 2004.


title: Arvopaperi (lehti)

text: Arvopaperi-lehden palveluun on kesästä 1997 saakka kuulunut sijoitusaiheinen verkkokeskustelupalsta AP Areena. Se tuli 2000-luvulla tunnetuksi vilkkaasta ja räväkästä keskustelustaan, joka johti muun muassa Antti Piipon voittamaan kunnianloukkausjuttuun erästä AP Areenan kirjoittajaa vastaan. Toisaalta keskustelupalsta ansioitui nopeana tiedonvälittäjänä joulukuun 2004 tsunamien yhteydessä. Kirjailija Karo Hämäläinen koosti AP Areenan vuoden 2006 keskusteluista kirjan "Mitä mukissa – AP Areenan vuosikirja 2007" (Talentum 2007).


title: Arvopaperi (lehti)

text: AP Areenan moderointia tehostettiin ja käyttöliittymää uudistettiin huhtikuussa 2012, minkä seurauksena monet palstan vakiokäyttäjät siirtyivät keskustelemaan perustamaansa Trooli.fi -palveluun.


title: Augsburg Airways

text: Augsburg Airways oli saksalainen lentoyhtiö, joka oli keskittynyt syöttöliikenteeseen ja toimi tässä roolissa yhteistyössä Lufthansan kanssa. Alkujaan Augsburgiin sijoittunut yhtiö toimi sittemmin Münchenin lentoasemalta käsin, mutta yhtiön kotipaikka oli edelleen Augsburgissa.


title: Augsburg Airways

text: Augsburg Airwaysin edeltäjä oli Interot Airways, jonka perusti vuonna 1980 saksalainen metsäteollisuusyhtiö Haindl (joka siirtyi vuonna 2001 UPM-Kymmenen omistukseen). Aluksi lentoyhtiön päätehtävänä oli järjestää lentoyhteys Düsseldorfin ja Augsburgin välille Haindlin sisäisiä tarpeita täyttämään, mutta vuonna 1986 toimintaa laajennettiin kattamaan myös tavallisia liikennelentoja. Kalustona toimi aluksi metsäyhtiön Beechcraft King Air -konetyyppi, mutta toiminnan taloudellisen menestyksellisyyden myötä ja Saksan jälleenyhdistymisen laajentaessa kohdevalikoimaa, tilasi yhtiö suurempia de Havilland Canada DHC-8 -koneita.


title: Augsburg Airways

text: Vuonna 1995 Interot liittyi IATA:n jäseneksi, ja yhtiön Augsburgin kotikenttä sai siten kansainvälisen lentokenttäkoodin AGB. Muutamaa kuukautta myöhemmin yhtiön nimi muuttui nykyiseen muotoonsa, ja yhteistyö Lufthansan kanssa alkoi. Osana yhteistyötä Augsburg Airways lensi lentonsa Lufthansa Regionalin (aiemmin Team Lufthansa) väreissä ja käytti Lufthansan LH-lentonumerotunnusta.


title: Augsburg Airways

text: Lufthansa ilmoitti lopettavansa yhteistyösopimuksen Augsburg Airwaysin kanssa kesäkauden 2013 jälkeen. Yhtiö lopetti toimintansa 27. lokakuuta 2013.


title: Helgoland

text: Helgoland (Helgolandin friisiksi "deät Lun"; Mooringin friisiksi "Hålilönj") on Saksalle kuuluva, kahdesta saaresta koostuva alue Pohjanmeressä noin 70 kilometrin päässä Saksan rannikosta. Alueella asuu noin 1 400 ihmistä, ja se on osa Schleswig-Holsteinin osavaltiota. Saaret eivät kuulu Euroopan unionin tullialueeseen.


title: Helgoland

text: Helgoland on oma kuntansa Pinnebergin piirissä.


title: Helgoland

text: Helgolandin pääsaari Hauptinsel (”pääsaari”) on noin yhden neliökilometrin suuruinen. Sinne on myös keskittynyt kaikki asutus. Saarista pienempi, Düne (”dyyni”), on pinta-alaltaan 0,7 neliökilometriä. Saaret olivat yhteydessä toisiinsa vuoteen 1720 saakka, jolloin ne joutuivat tulvan johdosta toisistaan erilleen. Helgolandin korkein kohta sijaitsee pääsaarella, ja se kohoaa noin 61 metrin korkeuteen yli merenpinnan.


title: Helgoland

text: Helgoland kuului Tanskalle vuodesta 1714 vuoteen 1814, jolloin se siirtyi brittien hallintaan. Brittiläiset joukot olivat miehittäneet saaren jo vuonna 1807, ja tekivät siitä tuolloin brittiläisen siirtomaan. Kielin rauhassa Helgolandista tuli virallisesti osa Yhdistynyttä kuningaskuntaa.


title: Helgoland

text: Helgolandista alkoi muodostua suosittu matkailukohde J. A. Siemensin perustettua sinne merikylpylän vuonna 1826. Vuonna 1890 Britannia ja Saksa suorittivat vaihtokaupan, jossa Helgoland luovutettiin Saksalle ja Saksa puolestaan luovutti itäafrikkalaisen Sansibarin Britannialle sen protektoraatiksi.


title: Helgoland

text: 1800-luvulla saarten lähellä käytiin kaksi meritaistelua:


title: Helgoland

text: Ensimmäisen maailmansodan aikana saarten lähellä käytiin toiset kaksi meritaistelua:


title: Helgoland

text: Helgoland jäi asumattomaksi liittoutuneiden pommitettua sitä 18. huhtikuuta 1945 toisessa maailmansodassa. Sodan jälkeen britit käyttivät Helgolandia sotilaallisiin tarkoituksiin. Sitä käytettiin muun muassa harjoitusalueena. 18. huhtikuuta 1947 Ison-Britannian kuninkaallinen laivasto yritti räjäyttää sen. Räjäytykseen käytettiin 6 800 tonnia räjähdettä ja se oli historian suurin ilman ydinaseita suoritettu räjäytys. Sen seurauksena Helgolandin pääsaari muun muassa muutti muotoaan. Räjäytyksen varsinaisena kohteena olivat saaren linnoitukset, mutta myös koko saaren tuhoutuminen oli hyväksyttävissä. Britit luovuttivat Helgolandin Saksan liittotasavallalle 1. maaliskuuta 1952, ja asukkaita alkoi muuttaa takaisin alueelle.


title: Helgoland

text: Helgolandissa toimii arvostettu ja perinteikäs Helgolandin lintuasema, joka aloitti toimintansa jo 1800-luvulla.


title: Helgoland

text: Saarella on pieni luonnonsuojelualue Lummenfelsen. Sen pinta-ala on vain 1,1 hehtaaria.


title: Helgoland

text: Merituulet pitävät ilmansaasteiden ja siitepölyjen määrän saaren ilmassa pieninä, ja sinne tehdään terveysmatkoja.


title: Helgoland

text: Helgolandissa puhutaan saksan lisäksi friisiä, tarkemmin pohjoisfriisin Helgolandin murretta. Pohjoisfriisillä on virallisen kielen asema Helgolandissa. Helgolandin murretta puhuu vain muutama sata, mutta sitä opetetaan saaren kouluissa. Helgolandissa puhuttu saksa on alasaksaa.


title: Antonio Aguilar

text: Antonio Aguilar (17. toukokuuta 1919 Zacatecas, Meksiko – 19. kesäkuuta 2007 México) oli meksikolainen näyttelijä, laulaja, tuottaja ja kirjailija. Hän sai vuonna 2000 tähden Hollywood Walk of Famelle.


title: Antonio Aguilar

text:
Aguilar syntyi vuonna 1919 Villanuevan kaupungissa Meksikossa. Hän aloitti näyttelijänuransa vuonna 1952 elokuvassa "Un rincón cerca del cielo". Hän oli ensimmäinen esiintyjä, joka yhdisti konsertteihinsa rodeota tehdessään kiertuetta Yhdysvalloissa ja Latinalaisessa Amerikassa.
Aguilar meni vuonna 1959 naimisiin Flor Silvestren kanssa ja sai kaksi lasta. Aguilar menehtyi 19. kesäkuuta 2007 Méxicossa keuhkokuumeeseen. Hän oli kuollessaan 88-vuotias. Hänen poikansa, Pepe Aguilar, on Meksikon suosituimpia nykylaulajia.


title: Antonio Aguilar

text: Aguilar on esiintynyt 167 elokuvassa, jotka ovat tyylillisesti lähinnä lännenelokuvia. Osan elokuvistaan hän on myös tuottanut ja käsikirjoittanut. Kuuluisimpia hänen elokuvistaan ovat "Caballo Prieto Azabache" ja "Bala Perdida". Hän on myös esiintynyt John Waynen kanssa vuoden 1969 lännenelokuvassa "The Undefeated". Suomessa Aguilarin tuotannosta on esitetty ainakin Felipe Cazalsin elokuva "Viva Mexico" ("Zapata", 1970).


title: Antonio Aguilar

text: Aguilar aloitti musiikintuotannon vuonna 1950, ja julkaisi musiikkia 50 vuoden ajan perinteisen mariachi-yhtyeensä kanssa. Hän on myynyt yhteensä 25 miljoonaa levyä. Aguilarin tunnetuimpia lauluja ovat "Triste Recuerdo", "Albur de Amor", "Gabino Barrera" ja "Puno de Tierra".


title: Robert Woodrow Wilson

text: Robert Woodrow Wilson (s. 10. tammikuuta 1936) on yhdysvaltalainen tähtitieteilijä. Vuonna 1978 hänelle ja Arno Allan Penziasille myönnettiin Nobelin fysiikanpalkinto kosmisen taustasäteilyn löytämisestä. Löytö sattui vahingossa: Työskennellessään uudenlaisella antennilla Bell Labsissa Wilson ja Penzias huomasivat outoa kohinaa, jota ei pystytty selittämään. He olettivat aluksi häiriön johtuvan pulujen jätöksistä, mutta mahdollisten häiriötekijöiden poistamisen jälkeen he ymmärsivät, että kyseessä on kosmisen taustasäteilyn aiheuttama häiriö. Penziasin ja Wilsonin löytö on tärkeä todiste alkuräjähdyksestä.


title: Come What(ever) May

text: Come What(Ever) May on Stone Sourin toinen studioalbumi, joka julkaistiin 1. elokuuta 2006.


title: Come What(ever) May

text: Albumin kirjoittaminen alkoi jo vuonna 2003, jolloin laulaja Corey Taylor ja kitaristi James Root tekivät materiaalia heidän toiselle yhtyeelleen, Slipknotille. Tammikuussa 2006 Stone Sour aloitti albumin nauhoittamisen heidän debyyttialbumi "Stone Sour"in seuraajaksi, jonka aikana rumpali Joel Ekman jätti yhtyeen takia perheasioiden takia. Hänet lopulta korvattiin ex-Soulfly rumpalilla Roy Mayorgalla, joka soitti rumpuja albumilla lukuun ottamatta kahta kappaleista.


title: Come What(ever) May

text: Julkaisun jälkeen Stone Sour lähti vuoden kestävälle kiertueelle, joka sisälsi keikkoja useilla alueilla, mukaan lukien Yhdysvallat, Kanada, Japani ja Eurooppa. Albumi sai yleisesti myönteisen arvion. Se sai kiitosta edistyneestä kappaleiden kirjoittamisesta ja musiikkityylistä. Albumi myi kultaa Yhdysvalloissa ja Kanadassa sekä single "30/30-150" oli ehdolla parhaaksi metallikappaaleksi vuoden 2007 Grammy-gaalassa. Kesäkuussa 2007 Stone Sour julkaisi erityispainos version albumista, joka sisälsi kuusi ennenjulkaisematonta kappaletta ja bonus DVD:n, jolla oli kolme musiikkivideoita ja täsypitkä live-esitys bändin Moskovan keikasta. Albumi on Stone Sourin myydyin albumi tähän mennessä, lähinnä menestys singlen "Through Glass" ansiosta.


title: Sam Taylor

text: Sam "The Man" L. Taylor (s. 12. heinäkuuta 1916) on yhdysvaltalainen tenorisaksofonisti.


title: Sam Taylor

text: Taylor teki yhteistyötä mm. Scatman Crothersin, Cootie Williamsin, Lucky Millinderin, Cab Callowayn, Ray Charlesin, Buddy Johnsonin, Louis Jordanin ja Big Joe Turnerin kanssa. Hän johti 1960-luvulla viisihenkistä Blues Chasers -yhtyettään.


title: Sam Taylor

text: Taylor on kärsinyt sydänvaivoista ja joutunut kahteen sydänkirurgiseen toimeenpiteeseen. Hänen poikansa, Bobby Taylor (hänkin blues-muusikko) menehtyi sydänkohtaukseen 1997.


title: Sam Taylor

text: Taylor otettiin Long Island Music Hall of Fameen vuonna 2006.


title: Pinetop Perkins

text: Joe Willie ”Pinetop” Perkins (13. heinäkuuta 1913 Belzoni, Mississippi – 21. maaliskuuta 2011 Austin, Texas) oli yhdysvaltalainen blues-muusikko. Hänet valittiin Blues Hall of Fameen vuonna 2003.


title: Pinetop Perkins

text: Perkins oli kotoisin vaatimattomista oloista ja työskenteli puuvillapelloilla jo seitsemänvuotiaana. Koulunkäynti jäi kolmeen luokkaan. Hän aloitti uransa kitaristina, mutta hänen vasen kätensä vammautui tappelussa Arkansas'ssa. Hän siirtyi pianoon ja teki 1950-luvulla yhteistyötä Earl Hookerin kanssa. Hookerin yhtyeen ohjelmistoon kuului ”Pinetop's Boogie Woogie”, josta hän sai lempinimensä.


title: Pinetop Perkins

text: Hän siirtyi Illinois'hin ja aloitti levytysuran uudelleen 1968.


title: Pinetop Perkins

text: Kun Otis Spann lähti Muddy Watersin yhtyeestä, Perkins tuli 1969 pianistiksi hänen tilalleen ja oli mukana 12 vuotta ja soitti kaikilla Watersin viimeisillä studiolevyillä.. Perkins levytti myös Legendary Blues Bandin kanssa. Oman ensilevyn hän teki vasta 1988 ja julkaisi yhteensä viitisentoista palkittua levyä. Hän esiintyi julkisesti vielä yli 90-vuotiaana. Hän loukkaantui liikenneonnettomuudessa vuonna 2004 mutta selvisi lievin vammoin.


title: Pinetop Perkins

text: Perkins asui Austinissa, Texasissa. Hänelle myönnettiin vuonna 2005 Grammy elinikäisistä saavutuksista musiikin alalla. Vuonna 2007 hän voitti Grammyn kaikkien aikojen vanhimpana esiintyvänä taiteilijana yhtenä "" -levyn esiintyjistä.


title: Pinetop Perkins

text: Perkinsille oli sovittu esiintyminen Rauma Bluesissa heinäkuussa 2011.


title: Emil Aaltosen museo

text: Emil Aaltosen museo on Tampereen Pyynikinrinteellä sijaitseva museo, joka on avattu yleisölle 8. kesäkuuta 2004. Se esittelee teollistumisen kehitystä sekä vuorineuvos Emil Aaltosen elämäntyötä ja taidekokoelmaa. Museo toimii Pyynikinlinnassa, joka oli Aaltosen pitkäaikainen koti. Pääkerroksen pysyvä näyttely keskittyy Aaltoseen ja hänen taidehankintoihinsa. Rakennuksen yläkerrassa järjestetään vaihtuvia näyttelyitä.


title: Emil Aaltosen museo

text: Emil Aaltonen oli jo nuorena kiinnostunut kulttuurista, ja 1920-luvun nousukaudella hän alkoi kerätä taidetta aktiivisesti. Parin vuosikymmenen aikana kenkätehtailija hankki omistukseensa noin 250 teosta. Aaltonen uskoi, että taiteella oli hyviä vaikutuksia ihmisiin. Niinpä tauluja pidettiin esillä muun muassa hänen tehtaidensa konttoreissa. Aaltonen myös lahjoitti taidetta eteenpäin. Sotamuseolle hän antoi muotokuvasarjan, jonka Antti Favén oli maalannut valkoisten upseereista. Aaltosen kuoleman jälkeen kokoelman teoksia on lahjoitettu Tampereen Taideyhdistykselle.


title: Emil Aaltosen museo

text: Emil Aaltosen kokoelmassa on pääasiassa vanhaa suomalaista taidetta. Aaltonen arvosti etenkin taiteilijoita, jotka olivat teknisesti taitavia, hallitsivat aiheensa ja osasivat välittää tunnelmia. Hyvä taide oli hänen mielestään esittävää ja ihannoivaa. Aaltosen lempitaiteilijoihin kuuluikin Albert Edelfelt, jonka maalauksissa yhdistyivät realismi ja romantiikka. Modernismista Aaltonen ei innostunut, mutta hän sisällytti silti kokoelmaansa Gabriel Engbergin värikkäitä ekspressionistisia töitä.


title: Emil Aaltosen museo

text: Kokoelman taiteilijoista Aleksander Lauréuksen ja Robert Wilhelm Ekmanin töissä näkyy romantiikan vaikutus ja ateljeemaalauksen pitkä perinne. Düsseldorfin koulukuntaa kokoelmassa edustavat Werner Holmberg, Victor Westerholm ja Fanny Churberg, jotka ottivat jo askelia ulkoilmamaalauksen suuntaan. Myöhempää suoranaisempaa naturalismia ja realismia seuranneita taiteilijoita kokoelmassa ovat Albert Edelfelt, Helene Schjerfbeck, Maria Wiik ja Fredrik Ahlstedt.


title: Emil Aaltosen museo

text:
Aaltonen hankki myös esimerkiksi Adolf von Beckerin, Hjalmar Munsterhjelmin sekä von Wrightin veljesten teoksia. Suomalaisen taiteen lisäksi kokoelmassa on jonkin verran ulkomaista vanhempaa maalaustaidetta.
Aaltosen taidekokoelmassa on muun muassa seuraavat teokset:


title: Buckingham Fountain

text:
Buckingham Fountain on suihkulähde Chicagossa, Illinois’n osavaltiossa, Yhdysvalloissa.
__notoc__
Suihkulähteen lahjoitti Chicagolle veljensä muiston kunniaksi Kate Buckingham. Se vihittiin käyttöön 26. elokuuta 1927. Buckingham perusti myös "Buckingham Fountain Endowment Fund" -säätiön, jonka tarkoituksena on huolehtia suihkulähteen ylläpidosta, jotta chicagolaiset veronmaksajat eivät joutuisi osallistumaan suihkulähteen kustannuksiin.


title: Buckingham Fountain

text: Suihkulähde toimi tunnetun entisen Route 66 -valtatien itäisenä päätepisteenä.


title: Buckingham Fountain

text: Monumentaalisen lähteen suunnittelusta vastasi yhdysvaltalainen arkkitehti Edward H. Bennett. Sen veistokset puolestaan ovat Jacques Lambertin käsialaa. Suihkulähteen esikuvana on ollut Versailles’n palatsin suihkulähde "Latona".


title: Buckingham Fountain

text: Suihkulähde on toiminnassa aamukahdeksasta iltayhteentoista joka päivä huhtikuun puolivälistä lokakuun puoliväliin saakka kuitenkin sään mukaan. Vesinäytöksen aikana suihkulähteen keskimmäinen suihku yltää noin 150 jalan korkeuteen. Iltahämärässä vesinäytökseen yhtyvät myös valo- ja musiikkiefektit.


title: Honeyboy Edwards

text: David ”Honeyboy” Edwards (28. kesäkuuta 1915 – 29. elokuuta 2011) oli yhdysvaltalainen delta blues -laulaja ja -kitaristi Mississippin osavaltiosta.


title: Honeyboy Edwards

text: Edwards oli Robert Johnsonin ystävä ja läsnä yönä, jona tämä kuoli juotuaan myrkytettyä viskiä. Hän julkaisi muusikonuransa ohessa kirjan "The World Don't Owe Me Nothin"' (1997).


title: Honeyboy Edwards

text: Edwards otettiin Blues Hall of Fameen 1996. Hän kuoli 96-vuotiaana elokuussa 2011.


title: John Stamos

text: John Phillip Stamos (s. 19. elokuuta 1963 Cypress, Kalifornia) on yhdysvaltalainen näyttelijä.


title: John Stamos

text: Stamos aloitti uransa yhdysvaltalaisesta saippuasarjasta "General Hospital", jossa hän näytteli vuodet 1982–1984. Vuosina 1987–1995 hän näytteli tilannekomediasarjassa "Full House", ja vuonna 2001 lyhytikäiseksi jääneessä televisiosarjassa "Ilmiantajat". Vuosina 2006–2009 hän näytteli tohtori Tony Gatesia "Teho-osastossa". Lisäksi hän on urallaan toiminut tuottajana sekä vieraillut televisiosarjoissa (muun muassa "Frendit" ja "Glee") ja näytellyt elokuvissa.


title: John Stamos

text: Stamos oli naimisissa näyttelijä Rebecca Romijnin kanssa vuosina 1998–2005.


title: Herb Jeffries

text: Herbert ”Herb” Jeffries (24. syyskuuta 1913 Detroit, Michigan – 25. toukokuuta 2014 Los Angeles, Kalifornia) oli yhdysvaltalainen jazzmuusikko ja näyttelijä.


title: Herb Jeffries

text: Jeffriesillä oli etiopialaisia, kanadanranskalaisia, italialaisia ja irlantilaisia sukujuuria. Hän sai mainetta muun muassa cowboyrooleistaan lukuisissa lännenelokuvissa. Hän pysyi kuitenkin suhteellisen tuntemattomana valkoiselle yleisölle ennen uuden kiinnostuksen heräämistä 1980-luvulla.


title: Herb Jeffries

text: Jeffries julkaisi vielä vuonna 1995 albumin "The Bronze Buckaroo (Rides Again)". Hänellä on tähti Hollywood Walk of Famella. Hän oli naimisissa viidesti.


title: Hank Locklin

text: Lawrence Hankins Locklin eli Hank Locklin (15. helmikuuta 1918 McLellan, Florida – 8. maaliskuuta 2009 Brewton, Alabama) oli yhdysvaltalainen country-muusikko ja laulaja-lauluntekijä.


title: Hank Locklin

text: Locklin oli Grand Ole Opryn jäsen. Hänen tunnetuimpia hittejään ovat muiden muassa "Send Me the Pillow That You Dream On", "Geisha Girl" ja "Please Help Me I'm Falling", joka sijoittui Billboard Hot 100 -listalla kahdeksanneksi.


title: Hank Locklin

text: Locklin sai osakseen laajaa huomiota Euroopassa ja varsinkin Irlannissa – hän levyttikin vuonna 1963 albumin "Irish Songs Country Style".


title: Hank Locklin

text: Locklin nähtiin vuonna 2006 Public Broadcasting Servicen "Country Pop Legends" -spesiaalissa, jossa hän esitti laulut "Send Me The Pillow That You Dream On" ja "Please Help Me I'm Falling".


title: Luettelo eniten valmistetuista lentokoneista

text: Tämä on luettelo eniten valmistetuista lentokoneista. Listalla on mukana kaikki lentokonetyypit, joita on valmistettu yli 5 000 kappaletta.


title: Vincent Sherman

text: Vincent Sherman (16. heinäkuuta 1906 – 18. kesäkuuta 2006) oli yhdysvaltalainen elokuvaohjaaja. Hänen elokuviaan ovat "Naisen valta" ("Mr. Skeffington", 1944), "Nora Prentiss" (1947) sekä "Mies Philadelphiasta" ("The Young Philadelphians", 1959).


title: Vincent Sherman

text: Sherman työskenteli lisäksi television parissa ohjaten muun muassa sarjaa "Waltonin perhe". Hänen keskeisimmät elokuvansa ovat 1940- ja 1950-luvuilta.


title: Vincent Sherman

text: Sherman kuoli Los Angelesissa 99-vuotiaana, vain hieman ennen kuin olisi täyttänyt 100.


title: Pulisongit

text: Pulisongeilla eli poskiparralla tarkoitetaan korvien etupuolella kasvavaa ja hiusrajasta leuan takaosiin asti kasvavaa karvoitusta, jota esiintyy pääsääntöisesti miehillä. Viiksien tapaan pulisongeiksi sanotaan karvoitusta, jonka ympärillä kasvava karva on ajettu pois. Tämä antaa mahdollisuuden useisiin eri variaatioihin. Pulisongit olivat erittäin suosittuja varsinkin 1970-luvulla muun muassa Elvis Presleyn myötä. Pulisongit ovat olleet suosiossa myös rockabilly- ja rock and roll -muusikoiden piireissä aina 1950-luvulta lähtien.


title: Pulisongit

text: Monet juutalaiset antavat pulisonkien kasvaa huomattavan pitkiksikin, näitä kutsutaan sanalla "payot".


title: Luotettavuustekniikka

text: Luotettavuustekniikka on suunnittelumenetelmä, jolla pyritään varmistamaan suunniteltavan koneen ja järjestelmän luotettavuus (toimintavarmuus), kun konetta käytetään määritetyllä tavalla. Luottavuustekniikan menetelmillä käsitellään järjestelmän koko käyttöikää sisältäen kehityksen, testauksen, valmistuksen ja käytön. Kiteytettynä luotettavuus voidaan nähdä tuotteen/asian koko elinkaaren aikaisena laatuna.


title: Luotettavuustekniikka

text: Luotettavuustekniikka on alkanut kehittyä jo 1930-luvulla tilastollisen laadunvalvonnan myötä. 1940-luvulla Robert Lusser on esittänyt luotettavuuslaskennan perusväittämän:


title: Luotettavuustekniikka

text: mistä seuraa, että järjestelmän luotettavuus on pienempi kuin sen heikoimman osan luotettavuus.


title: Luotettavuustekniikka

text: Suomessa luotettavuustekniikka sai alkunsa ydinvoimalaitosten suunnittelun alkaessa. Voimayhtiöt ovat vieläkin luotettavuustekniikan suurimpia käyttäjiä. Tarve luotettavuustekniikan soveltamiseen tulee usein viranomaisvaatimuksista, tuoteturvallisuusvaatimuksista tai keskeytysvakuutusten ehdoista.


title: Luotettavuustekniikka

text: Luotettavuus voidaan määrittää monella tavalla:


title: Luotettavuustekniikka

text: Luotettavuustekniikka perustuu tilastotieteeseen, todennäköisyysteoriaan ja luotettavuusteoriaan. Luotettavuustekniikassa käytetään useita suunnittelumenetelmiä, kuten laskennallinen luotettavuus, Weibull-jakauma, lämpöoppi, luotettavuustestaus ja nopeutettu käyttöikätestaus. Menetelmien kirjon ja kalleuden vuoksi suunnitteluprojekteissa määritetään usein etukäteen menettely, miten luotettavuus kyseisessä tapauksessa varmistetaan ja todennetaan.


title: Luotettavuustekniikka

text: Luotettavuustekniikan soveltamisen tavoitteena on kehittää vaatimukset suunniteltavan järjestelmän luotettavuudelle, käynnistää niitä vastaava luotettavuussuunnittelu, suorittaa siinä vaadittavat analyysit, jotta varmistetaan koneen tai tuotteen vaatimusten mukainen luotettavuus. Luotettavuustekniikka on läheisessä suhteessa huollettavuussuunnitteluun ja logistiikkaan. Myös muiden alojen, kuten turvatekniikan ongelmia voidaan lähestyä luotettavuustekniikan keinoin.


title: Luotettavuustekniikka

text: Luotettavuusteoria on luotettavuustekniikan perusta. Suunnittelua varten luotettavuus määritellään seuraavasti:


title: Luotettavuustekniikka

text: Matemaattisesti tämä ilmaistaan:


title: Luotettavuustekniikka

text: Luotettavuustekniikassa keskitytään tämän määrittelyn neljään tärkeimpään kohtaan:Luotettavuuden saavuttamiseksi voidaan hyödyntää useita toimenpiteitä, menetelmiä ja työkaluja. Jokainen järjestelmä edellyttää erilaista luotettavuuden tasoa. Matkustajalentokonetta käytetään hyvin erilaisissa olosuhteissa ja kaikki onnettomuudet ovat vakavia, mutta vastaavasti sen suunnitteluun varataan suurempi budjetti. Kynänteroitin voi olla luotettavampi kuin matkustajalentokone, mutta kynänteroittimen käyttöolosuhteet ovat hyvin erilaiset ja ongelmat sen toimimattomuudesta ovat vähäisiä, joten sen suunnitteluun tarvitsee panostaa vähemmän.


title: Luotettavuustekniikka

text: Luotettavuussuunnitelmaa käytetään määrittämään tarkasti, mitä toimenpiteitä, menetelmiä, työkaluja, analyysejä ja testejä vaaditaan tietylle järjestelmälle. Monimutkaiselle järjestelmälle se on erillinen dokumentti. Yksinkertaisille järjestelmille se voidaan yhdistää tuotekehityssuunnitelman määrittelyyn. Luotettavuussuunnitelma on oleellinen onnistuneelle luotettavuuden kehitysohjelmalle ja se on laadittava tuotekehityksen alkuvaiheessa. Se ei määritä ainoastaan, mitä luotettavuudesta vastaava suunnittelija tekee, vaan myös muiden suunnittelijoiden työtä.


title: Luotettavuustekniikka

text: Yksi ensimmäisistä tehtävistä luotettavuuden suunnittelussa mille tahansa järjestelmälle on riittävän tarkasti yksilöidä luotettavuudelle asetetut vaatimukset. Luotettavuussuunnitelma koskee itse järjestelmää, sen testauksen ja arvioinnin vaatimuksia ja näihin liittyviä tehtäviä ja dokumentteja. Luotettavuussuunnitelma ja -vaatimukset sisällytetään koko järjestelmän ja sen osakokoonpanojen määrityksiin, testaussuunnitelmiin ja alihankintasopimuksiin.


title: Luotettavuustekniikka

text: Vaatimukset eritellään käyttämällä luotettavuutta kuvaavia muuttujia. Yleisin luotettavuutta kuvaava muuttuja on MTBF ("Mean Time Between Failure"), mikä voidaan määrittää vikataajuudeksi tai vikojen määräksi annetussa ajassa. Nämä muuttujat ovat hyvin käyttökelpoisia järjestelmille, joita käytetään säännöllisesti, kuten ajoneuvot, koneistot ja elektroniset laitteet. Luotettavuus kasvaa kun MTBF kasvaa. MTBF voidaan ajan sijasta kuvata myös työsyklien määrällä tai ajokilometreillä.


title: Luotettavuustekniikka

text: Joissakin tapauksissa luotettavuus määritetään toiminnon onnistumisen todennäköisyydellä. Esimerkiksi aikataulutetun liikelennon luotettavuus voidaan määrittää todennäköisyyden vertailulukuna tai prosentteina.


title: Luotettavuustekniikka

text: Erikoistapaus toimintavarmuudelle on kertakäyttöiset laitteet tai järjestelmät, jotka ovat olemassa varalla ja joita käytetään vain kerran. Esimerkkeinä ovat autojen turvatyynyt, paristot ja ohjukset. Kertakäyttöisten laitteiden luotettavuus määritetään toiminnan onnistumisen todennäköisyytenä tai liitetään läheisiin muuttujiin. Kertakäyttöisen ohjuksen luotettavuus voidaan liittää vaatimuksiin todennäköisestä osumasta.


title: Luotettavuustekniikka

text: Järjestelmätason vaatimusten lisäksi luotettavuussuunnitelma voidaan laatia käytön kannalta kriittisille osille. Kaikissa tapauksissa luotettavuuden muuttujat kuvaavat vastaavaa tilastollista luottavuusväliä.


title: Luotettavuustekniikka

text: Luotettavuuden mallintaminen prosessi, jolla pyritään ennustamaan tai ymmärtämään osan luotettavuus. Tähän tutkimukseen käytetään yleisesti kahta erillistä menettelyä:Järjestelmille, joilla on selkeästi määritetty vikaantumisväli (tätä tietoa ei aina anneta järjestelmille, joiden muuttujat eivät ole vakioita), empiirinen tiheysfunktio vikaantumisväli voidaan näistä laskea. Tämä tehdään yleisesti nopeutetussa käyttökokeessa lisäämällä kuormitusta. Nämä kokeet voidaan jakaa kahteen ryhmään:


title: Luotettavuustekniikka

text: Varhaisessa vikaantumisasteen tutkimuksessa määritetään laskeva vikaantumisaste S-käyrän alkuosalla. Tässä tarvitaan yleensä vain kohtuullisia kuormituksia. Osaa kuormitetaan vain rajoitetun ajan. Tämän vuoksi vain osa varhaisten vaurioiden esiintymisestä voidaan mitata.


title: Luotettavuustekniikka

text: Niin sanotussa ainetta rikkomattomassa testissä saadaan selville vain rajoitetusti tietoa vikojen esiintymisestä. Tässä kokeessa kuormitus, kuormitusaika tai otoksen suuruus on niin alhainen, että yksittäistä vikaantumista ei esiinny. Riittämättömän otoksen koon vuoksi vain yläraja varhaiselle vikaantumisella saadaan määritettyä. Kaikki arvot, jotka eivät johda vikaantumiseen näyttävät asiakkaista hyviltä.


title: Luotettavuustekniikka

text: Kun halutaan selvittää materiaalin luontainen murtumisherkkyys, mikä on usein materiaaliominaisuus, suuremmat kuormitukset ovat tarpeen, jotta saadaan aikaan murtuma järkevässä ajassa. Sopivasti nopeutetun koemallin löytämiseksi joudutaan testaamaan useilla kuormituksilla. Empiirinen vikajakautuma kuvataan usein Weibull-jakautumalla tai logaritmisella normaalijakautumalla.


title: Luotettavuustekniikka

text: On yleinen käytäntö kuvata varhainen vikaantumisaste eksponentiaalisella jakaumalla. Tällä yksinkertaisella mallilla on vain yksi parametri: kiinteä vikaantumisaste. Näissä tapauksissa voidaan käyttää khii toiseen -jakaumaa vikaantumisasteen sovitukseen. Verrattuna malliin laskevasta vikaantumisasteesta, tämä laskenta on varsin pessimistinen. Yhdistettynä nollavirhe kokeeseen tästä tulee vielä pessimistisempi. Tämän mallin käyttö laskee suuresti työmääriä, koska ei tarvitse määrittää mallille toista parametria (esimerkiksi Weibull-jakautuman muotoparametria tai sen luotettavuusväliä vaikka käyttämällä suurimman uskottavuuden estimointia - ja otoksen suuruus on paljon pienempi.


title: Luotettavuustekniikka

text: Koska luotettavuus on todennäköisyys, niin hyvin luotettavatkin järjestelmät voivat vikaantua. Kuitenkin luotettavuuden testaus on useista syistä ongelmallista. Yksittäinen koe on riittämätön tuottamaan riittävää tilastollista tietoa. Kokeiden toistaminen tai pitkäaikaiset testit ovat tavallisesti hyvin kalliita. Jotkut testit ovat yksinkertaisesti toteutuskelvottomia. Luotettavuustekniikan avulla suunnitellaan realistinen ja kohtuuhintainen testiohjelma, joka tuottaa riittävästi aineistoa osoittamaan laitteiston saavuttavan luotettavuudelle asetut tavoitteet. Tilastollinen vikaantumisväli on yksi keino tähän. Esimerkiksi, jos MTBF-vaatimuksena 1000 tuntia 90% varmuustasolla, niin tämän määrittelyn pohjalta luotettavuustekniikan avulla voidaan suunnitella testi, jolla on yksiselitteiset kriteerit testausajalle ja vikojen määrälle kunnes vaatimus on täytetty tai järjestelmä ei saavuta niitä.


title: Luotettavuustekniikka

text: Luotettavuuden muuttujien arvojen ja varmuustason yhdistäminen vaikuttaa suuresti kehityskustannuksiin ja riskiin niin järjestelmien käyttäjille kuin valmistajille. Vaatimusten kokoamisessa täytyy olla huolellinen parhaan tuloksen saavuttamiseksi. Luotettavuutta voidaan testata järjestelmän, osakokoonpanojen ja osien tasolla. Myös monia testiin vaikuttavia tekijöitä, kuten äärimmäiset lämpötilat, kosteus, iskut, tärinät ja kuumuus ovat käytettävissä. Luotettavuustekniikalla määritetään tehokas testausmenetelmä siten, että kaikki osat kokevat tarkoituksenmukaiset olosuhteet. Järjestelmille, joiden täytyy kestää useita vuosia, luotettavuuden testauksessa voidaan käyttää nopeutettuja käyttöikätestejä.


title: Luotettavuustekniikka

text: Luotettavuustekniikassa ohjeistetaan suuri määrä tehtäviä ja dokumentteja luotettavuudesta koskien järjestelmän kehitystä, testausta, tuotantoa ja käyttöä. Nämä ohjeistukset ovat yleisellä tasolla määritelty työn lähtötiedoissa, sopimuksissa ja tehtävään varatussa kustannusraamissa. Luotettavuussuunnitelman laadinta sisältää erilaisia analyysejä, suunnitelmia ja vikaraportointia. Valitut tehtävät riippuvat järjestelmän kriittisyydestä ja kustannuksista. Kriittinen järjestelmä voi vaatia määrämuotoista vikaraportointia ja katselmointia läpi sen kehitysprosessin, kun taas vähemmän kriittiselle järjestelmälle voi riittää raportti valmiin järjestelmän testauksesta. Yleisimmät luotettavuussuunnitelman tehtävät on dokumentoitu standardeissa kuten MIL-STD-785 ja IEEE 1332.


title: Luotettavuustekniikka

text: Suunnitteluvaiheessa tehdään myös päätökset, jotka vaikuttavat järjestelmän toimintavarmuuteen. Tuotekehityksen aikana koko järjestelmältä vaadittu luotettavuus vaikuttaa myös osakokoonpanojen suunnitteluun, ja tässä myös suunnittelu- ja luotettavuusinsinöörit tekevät yhteistyötä.


title: Luotettavuustekniikka

text: Luotettavuuden hahmottaminen alkaa matemaattisen mallin kehittämisellä. Luotettavuuden mallintamiseen käytetään vuokaavioita ja vikapuita, joilla saadaan graafisesti kuvattua eri osien suhteet ja asema toimintavarmuuden kannalta. Nämä mallit yhdistetään osakohtaisiin käyttöhistoriasta tunnettuihin vikaantumisennustuksiin. Vaikka nämä ennustukset eivät ole yleensä absoluuttisesti tarkkoja, ne ovat kuitenkin riittävän hyviä eri suunnitteluvaihtoehtojen keskinäiseen vertailuun. Erityisen yleistä mallien ja erilaisten analyysien käyttö on silloin kun testaaminen tulee liian kalliiksi, tai on jopa mahdotonta, esimerkiksi järjestelmän kertaluontoinen toteutus tai prototyyppien kalleus ja hajoaminen testeissä.


title: Luotettavuustekniikka

text: Useat menetelmät ja analyysit ovat teollisuudenala ja sovelluskohtaisia. Näihin sisältyvät:


title: Luotettavuustekniikka

text: Järjestelmän suunnittelun edetessä näitä analyysejä tutkitaan suunnittelukatselmuksissa. Luotettavuusvaatimukset on vain osa järjestelmän vaatimuksista. Suunnittelijat joutuvat etsimään optimia eri vaatimusten ja rajoitteiden keskellä.


title: Luotettavuustekniikka

text: Eräs yleisimpiä toimintavarmuutta parantavia suunnittelukeinoja on osien kahdentaminen, jota kutsutaan myös redundanssiksi. Kahdennetun osan rikkoontuessa sen pari on vielä käyttökelpoinen. Esimerkiksi, jos auton jarruvalossa on kaksi polttimoa, jolloin toisen rikkoontuessa, valo vielä toimii toisen polttimon toimiessa. Redundanssi parantaa huomattavasti laitteen luotettavuutta ja on usein ainoa käyttökelpoinen keino tähän. Redundanssi kuitenkin voi olla vaikeasti toteutettavissa ja nostaa järjestelmän kustannuksia, mikä rajoittaa sen käytön yleensä vain järjestelmän kriittisiin osiin. Toinen suunnittelumenetelmä on murtumismekaniikka, joka perustuu murtumistapahtuman kuormitus-, lujuus,- ja murtumaprosessin yksityiskohtaiseen ymmärtämiseen. Tämän avulla voidaan materiaali vaihtaa tai osa suunnitella uudelleen siten, että vikaantumisen todennäköisyys vähenee. Vikaantumistodennäköisyyttä voidaan vähentää ylimitoituksella eli käyttämällä suurempia varmuuskertoimia ja valitsemalla osia, joille sallitaan suurempi kuormitus.


title: Luotettavuustekniikka

text: Ohjelmistojen luotettavuus on luotettavuustekniikan eräs erikoissovellus. Määritelmän mukaan järjestelmän luotettavuus käsittää kaikki osat sisältäen myös ohjelmistot, käyttäjät ja prosessit. Alkujaan luotettavuustekniikka on kohdistunut järjestelmän mekaniikan kriittisiin osiin. Tietokonetekniikan yleistyessä yhä enemmän on ohjelmistoista tullut kriittisiä osia elektroniikassa ja samalla lähes kaikissa nykyaikaisissa järjestelmissä. Ohjelmistojen ja mekaniikan käyttäytymisessä on luotettavuuden kannalta on merkittäviä eroja. Useimmat mekaaniset epäluotettavuudet johtuvat osan tai materiaalin viasta, mikä estää järjestelmää suorittamasta toimintaansa. Osan korjaus tai vaihtaminen saa järjestelmän taas toimintakuntoon. Ohjelmistot eivät vikaannu samassa mielessä kuin mekaniikka. Ohjelmistojen toimimattomuus on seurausta ohjelmien toiminnan odottamattomista seurauksista. Suhteellisen pienilläkin ohjelmistoilla voi olla tähtitieteellinen määrä tuloskombinaatioita ja tiloja, jotka jäävät piileviksi laajoissakin testeissä. Ohjelmistojen palauttaminen alkuperäiseen tilaansa auttaa vain siihen saakka, kunnes sama syötteiden määrä johtaa samaan ei-toivottuun tulokseen.


title: Luotettavuustekniikka

text: Huolimatta siitä erosta, että ohjelmistot eivät kulu käytössä eivätkä vanhene samalla tavalla kuin mekaaniset osat, niin ohjelmistojen luotettavuuden laskentaan on käytetty samoja tilastollisia menetelmiä kuin mekaniikan. Mitä laajemmin ohjelmaa käytetään, sitä todennäköisemmin löytyy piileviä vikoja.


title: Luotettavuustekniikka

text: Kuten mekaniikassa, ohjelmistojen luotettavuus riippuu hyvästä määritelmästä, suunnittelusta ja käyttöönotosta. Ohjelmistojen luotettavuustekniikka perustuu paljolti kurinalaiseen ohjelmointiprosessiin ja projektinhallintaan, esimerkiksi katselmointeihin ja riskienhallintaan, joissa ennakoidaan ei-toivottuja seurauksia. Ohjelmistojen laadulla on enemmän yhteistä luotettavuuden kanssa kuin mekaniikan laadulla. Hyvin tehty ohjelmiston kehityssuunnitelma ja testaus on perusta ohjelmistojen luotettavuudelle.


title: Luotettavuustekniikka

text: Ohjelmistojen luotettavuuden mittari on virheiden määrä, joka yleensä ilmaistaan virheinä tuhatta koodiriviä kohden. Tämä mittari yhdistettynä ohjelmiston suoritusaikaan, on avain useimpiin ohjelmistojen luotettavuusmalleihin ja arvioihin. Teorian mukaan ohjelmistojen luotettavuus kasvaa virheiden määrän tai tiheyden vähetessä. Suoran yhteyden määrittäminen virhetiheydelle ja keskimääräiselle vikaantumisvälille on kuitenkin vaikeaa, koska virheiden jakautuminen koodiin, niiden vakavuus ja todennäköisyys, että tulee sellaista syöttötietoa, jotka laukaisevat vikaantumisen, vaihtelee. Vikatiheyden lisäksi käytetään muitakin indikaattoreita, kuten monimutkaisuutta tai käytettävyyttä ja käyttövarmuutta. Mikäli ohjelman käyttö on hankalaa, ja/tai ohjelma sallii käyttäjän tehdä kohtalokkaita virheitä, esimerkiksi varmentamatta käyttäjältä päätöstä, ei ohjelmaa voida pitää luotettavana.


title: Luotettavuustekniikka

text: Testaus on ohjelmistojen suhteen vieläkin tärkeämpää kuin mekaanisten osien. Paraskin ohjelmistojen kehitysmenetelmä tuottaa virheitä, joita ei löydetä ilman testausta. Ohjelmistojen suhteen testaus osina on vieläkin tärkeämpää. Toisaalta testien toistaminen ei paranna tulosten luotettavuutta kuten mekaanisilla osilla.


title: Luotettavuustekniikka

text: Ohjelmistot ja mekaaninen järjestelmä yhdistyvät ylimmällä tasolla ja ohjelmistojen luotettavuus yhdistetään mekaniikan luotettavuuteen.


title: Luotettavuustekniikka

text: Vaikka luotettavuutta useimmiten käsitellään teknisestä näkökulmasta, voidaan luotettavuuteen sisällyttää myös muita näkökulmia, kuten luotettava toiminta ja luotettava ihminen. Mikäli luotettavuusajattelua laajennetaan luotettavan toiminnan näkökulmaan, voidaan yrityksessä miettiä mikä on luotettavaa asiakkaan ja muiden sidosryhmien näkökulmasta. Asiakkaalle voi olla tärkeää luotettava toimitus, eli oikean määrän toimitus oikeaan aikaan, oikeaan paikkaan, oikean laatuisena, sekä oikealla hinnalla ja oikeilla ehdoilla (katso logistics engineering), tarvittavan kapasiteetin olemassaolo ja luotettava palvelu erityisesti ongelmatilanteissa. Omistajat taas arvostavat luotettavaa tuottoa sijoituksilleen. Myös ympäristö- ja turvallisuusnäkökulmia voidaan käsitellä luotettavuuden osina.


title: Keikyū-rautatiet

text: Keihin kyūkō -rautatiet (), lyhyemmin Keikyū-rautatiet (), on japanilainen rautatieyhtiö, joka toimii Suur-Tokion alueella Tokion metropolissa ja Kanagawan prefektuurissa. Se luetaan suurten yksityisten rautatieyhtiöiden ("ōte-shitetsu") joukkoon. Keikyūn linjat yhdistävät Tokion sen eteläpuolen kaupunkeihin, Kawasakiin, Jokohamaan ja Yokosukaan, sekä muihin paikkakuntiin Miuran niemimaalla. Yhtiön nimi "Keihin" (京浜) viittaa Tokioon (東京) ja Jokohamaan (横浜). Keikyūn rautatielinjojen yhteispituus on 87,0 kilometriä. Vuonna 2016 sen asemien yhteenlaskettu päivittäinen matkustajamäärä oli keskimäärin noin 2,58 miljoonaa. Keikyū on osa Keikyū Groupia, jonka muut yritykset toimivat muun muassa liikenteen, logistiikan, kiinteistönvälityksen ja vapaa-ajan palveluiden aloilla.


title: Keikyū-rautatiet

text: Yhtiöllä on 1 856 työntekijää (vuonna 2017). Sen pääkonttori sijaitsee Tokion Minaton erillisalueen Takanawan kaupunginosassa.


title: Keikyū-rautatiet

text: Keikyū-rautateiden juuret ovat vuonna 1898 perustetussa Daishi-sähkörautatiessä (), joka aloitti liikennöinnin vuoden 1899 tammikuussa. Se oli siten Japanin kolmas ja Kantōn alueen ensimmäinen sähkörautatie. Jo saman vuoden huhtikuussa yritys muutti nimensä Keihin-sähkörautatieksi ().


title: Keikyū-rautatiet

text: Toisen maailmansodan aikana yritys liitettiin Tōkyū-rautateihin yhdessä Odakyū-rautateiden kanssa, mutta sodan päättymisen jälkeen vuonna 1948 se sai takaisin itsenäisyytensä Keihin kyūkō -rautateinä.


title: Keikyū-rautatiet

text: Keikyū-rautateiden päälinja liittää Tokion Sengakujin ja Shinagawan rautatieasemat etelään Kawasakiin, Jokohamaan ja lopulta Uragaan Miuran niemimaalla. Muut linjat haarautuvat tästä päälinjasta.


title: Keikyū-rautatiet

text: Keikyūn lentoasemalinja liikennöi Hanedan lentoasemalle, ja pohjoisessa yhtiö harjoittaa läpiajoliikennettä muiden rautatieyhtiöiden linjoille: Tokion metroon Toein Asakusa-linjalle ja sen kautta Keisei-rautateiden verkostoon ja Hokusō-linjalle.


title: Keikyū-rautatiet

text:
Nykyinen:
Entinen:


title: Ž

text: Ž (ž) on latinalaiseen aakkostoon eräissä kielissä lisätty kirjain. Ž on muodostettu kirjaimesta z, jonka päälle on tarkkeeksi lisätty hattu. Kirjaimen nimi on suomen yleiskielessä "hattu-z". Ž edustaa tyypillisesti soinnillista postalveolaarista frikatiivia eli niin sanotun suhuässän (š) soinnillista vastinetta. Kansainvälisessä foneettisessa aakkostossa (ja monien sanakirjojen ääntämisohjeissa) tämän äänteen merkkinä on , mutta suomalais-ugrilaisessa tarkekirjoituksessa ja amerikkalaisessa foneettisessa aakkostossa käytetään merkintää [ž].


title: Ž

text: Ž-kirjainta vastaa kyrillisissä kirjaimissa Ж (ж), jota käytetään bulgariassa, makedoniassa, serbiassa, montenegrossa, ukrainassa ja venäjässä.


title: Ž

text: Ž-kirjain on lainattu suomen kieleen tšekistä vuonna 1907, jolloin annettiin ensimmäinen suositus sen käytöstä.


title: Ž

text: Ž-kirjaimella merkitään suomen kielessä soinnillista postalveolaarista frikatiivia . Kirjain esiintyy vain muutamassa lainasanassa (kuten brežneviläisyys, džonkki, fidži, maharadža). Lisäksi sitä käytetään nimissä (Azerbaidžan), etenkin translitteroitaessa nimiä, jotka alkukielessä kirjoitetaan kyrillisin aakkosin (esim. Ždanov, Žirinovski).


title: Ž

text: Aakkosjärjestyksen kannalta ž katsotaan suomessa z-kirjaimen muunnelmaksi, joten se aakkostetaan samalla tavalla kuin z.


title: Ž

text: Tšekin kielen lisäksi ž esiintyy useimmissa muissakin latinalaista kirjaimistoa käyttävissä slaavilaisissa kielissä, joihin lukeutuvat slovakki, sloveeni, bosnia ja kroatia. Sen sijaan puolan kielessä lähinnä vastaava kirjain on ż, jossa tarkkeena on hatun sijasta yläpuolinen piste, kuten alun perin tšekissäkin.


title: Ž

text: Kirjain on omaksuttu myös muun muassa latviaan ja liettuaan, turkmeeniin sekä lakota-intiaanien kieleen. Suomalais-ugrilaisista kielistä ž kuuluu viron, karjalan ja vepsän sekä pohjoissaamen, inarinsaamen ja koltansaamen oikeinkirjoitukseen.


title: Ž

text: Windows-käyttöjärjestelmässä kirjaimet voi kirjoittaa myös Merkistö-apuohjelman (charmap.exe) avulla.


title: Rock’n’roll EP – Osa 1

text: Rock'n'roll EP - Osa 1 on Moog Konttisen perustaman Moog in Bändi -yhtyeen neljän kappaleen EP. Se ilmestyi vuonna 1995.


title: Rock’n’roll EP – Osa 1

text: Levy sai jatko-osan 21 vuotta myöhemmin, kun Moog in Bändin jäähyväislevy "Rock'n'roll EP - Osa II" julkaistiin heinäkuussa 2016.


title: Hämeenlinnan kaupunginvaltuusto

text: Hämeenlinnan kaupunginvaltuusto on hallintoelin, joka vastaa Hämeenlinnan kaupungin toiminnasta ja taloudesta. Hämeenlinnan suurin puolue oli pitkään SDP, mutta vuonna 2008 Kokoomus kiri niukasti uuden suurkunnan suurimmaksi puolueeksi. Sekä Kokoomuksella että SDP:lla oli silloin 20 paikkaa valtuuston 59 paikasta. Tasatilanne on jatkunut myös kaksien seuraavien vaalien ajan.


title: Hämeenlinnan kaupunginvaltuusto

text: Valtuusto kokoontuu noin kerran kuussa Raatihuoneen valtuustosalissa. Kokoukset ovat seurattavissa myös verkossa.


title: Artjärven kunnanvaltuusto

text: Artjärven kunnanvaltuusto oli Artjärven kunnan korkein päättävä elin. Artjärvi liittyi Orimattilan kaupunkiin 1. tammikuuta 2011.


title: Artjärven kunnanvaltuusto

text: Orimattilan seudun kansanterveystyön kuntayhtymän valtuusto lakkautettiin ja sen toiminta siirtyi Päijät-Hämeen sosiaali- ja terveysyhtymälle 2007. Artjärven kunnanvaltuusto nimitti edustajansa Päijät-Hämeen sosiaali- ja terveysyhtymän valtuustoon ja Päijät-Hämeen liiton edustajainkokoukseen.


title: Artjärven kunnanvaltuusto

text: Artjärven kunnanvaltuuston aikeisempi puheenjohtaja Raimo Kareinen teki kunta-aloitteen Artjärven kunnan liittämisestä Orimattilan kaupunkiin. Hankkeeseen liittyy Tero Mölsän kanssa allekirjoitettu luonnos. Aloitteesta virisi kansalaiskeskustelu.


title: Artjärven kunnanvaltuusto

text: Vuonna 2009 sosiaalidemokraattien, kristillisdemokraattien, kokoomuksen ja keskustan valtuustoryhmistä irtautuneet valtuutetut muodostivat teknisen vaaliliiton nimeltä Artjärvi-liike, myöhemmin Pro Artjärvi.. Liikettä johti Keskustan Päijät-Hämeen piirin entinen puheenjohtaja Ari Anttila.


title: Hollolan kunnanvaltuusto

text: Hollolan kunnanvaltuusto on päijäthämäläisen Hollolan kunnan korkein päättävä elin, jossa on seitsemän valtuustoryhmää.


title: Hollolan kunnanvaltuusto

text: Sisällissodan aikana alkuvuodesta 1918 Hollolassa kunnanvaltuuston valtaa kansanvaltuuskunnalle jääneenä alueena käytti Hollolan kunnallisneuvosto.


title: Hollolan kunnanvaltuusto

text: Hollolan kuntakokous perusti kunnanvaltuuston 3. lokakuuta 1910 ja 15. joulukuuta 1910 pidetyissä kokouksissa asetuksen mukaisesti. Ensimmäisessä kuntakokouksista valtuuston asettamista kannatti 27 henkilöä 896 veroäyrin äänimäärällä ja vastusti 12 henkilöä 101 veroäyrin äänimäärällä. Ensimmäisen kokouksen päätös saatettiin Hämeen läänin kuvernöörille tiedoksi 6. joulukuuta. Toisessa kokouksessa kunnanvaltuuston asettaminen hyväksyttiin 1 726 äyrin äänimäärällä 79 äyrin äänimäärtä vastaan miltei yksimielisesti. Ensimmäisen kunnanvaltuustoon valittiin 25 kunnanvaltuusmiestä.


title: Hollolan kunnanvaltuusto

text: Ensimmäinen kunnanvaltuusto kokoontui 28. tammikuuta 1911 kuntakokouksen puheenjohtajan, herastuomari ja taloustirehtööri Emil Turvan kokoonkutsumana. Valtuuston puheenjohtajaksi valittiin Emil Turva, varapuheenjohtajaksi opettaja Juho Keveri, joka toimi myös valtuuston sihteerinä. Turva toimi niin kuntakokouksen kuin kunnanvaltuustonkin puheenjohtajana vuoteen 1917.


title: Hollolan kunnanvaltuusto

text: Kunnanvaltuuston toimiaika oli kolme vuotta siten, että vuosittain vaihtui 1/3 kunnanvaltuuston jäsenistä kuntakokouksen päätösten mukaisesti. Lautakuntia ei ollut, vaan vaivaishoidosta, terveydenhuollosta ja taksoituskesta koskevia kysymyksiä käsitteli kunnanvaltuusto suoraan. Kunnanhallitusta vastaavan kunnallislautakunta kokoontui luona kunnalliskodissa.


title: Hollolan kunnanvaltuusto

text: Hollolan kunta ehdotti Lahden sotilassairaalan perustamista. 8. syyskuuta 1916 päätettiin ensimmäisten työttömyystöiden järjestämisestä.


title: Hollolan kunnanvaltuusto

text: 1917 oli elintarvikepula käynyt kireäksi ja Hollolan kunnanvaltuusto päätti 27. maaliskuuta 1917 anoa lupaa takavarikoida maanviljelijöitä yli oman tarpeen oleva syömävilja valtuuston asettaman elintarvikekomitean tai sen määräämien henkilöiden toimesta. Kuntakokous kuitenkin päätti ottaa lainaa 100 000 markkaa viljanostoihin sekä myydä kunnan lainajyvämakasiinista viljaa.


title: Hollolan kunnanvaltuusto

text: 27. maaliskuuta 1917 järjestäytynyt työväestö ilmoitti, että kunnanvaltuuston jäsenet voisivat vapaaehtoisesti erota, jotta kunnalliskokous voitaisiin nimittää tilalle työväkeä.


title: Hollolan kunnanvaltuusto

text: Hollolan kunnallisneuvosto oli keväällä 1918 Hollolan kunnanvaltuuston korvannut paikallinen päätöksentekoelin. Hollolan kunnallisneuvosto piti ensimmäisen kokouksensa 12. helmikuuta 1918 Lahden kansakoululla. Kunnallisneuvoston puheenjohtajana toimi J. E. Mattila ja sen pöytäkirjanpitäjänä J. O. Päiväsalo. Jäseniä kokonaisuudessaan kunnallisneuvostossa oli toista kymmentä.


title: Hollolan kunnanvaltuusto

text: Kunnallisneuvosto anoi Lahden punakaartilta vapautusta sen jäsenten tehtävistä kokousten ajaksi, elleivät nämä olleet rintamapalveluksessa. Lisäksi pyydettiin kokouspaikaksi Loviisankatu 8:ssa sijaitsevan rakennuksen alasalia. Kunnallisneuvosto kokoontui seuraavissa kokouksissaan Lahden työväentalossa, Lahden säästöpankin talossa ja viimeisiksi kokouksikseen Lahden kauppakoulussa. Kokouksia järjestettiin 12. helmikuuta 1918-31. maaliskuuta 1918 välisenä aikana kahdeksan.


title: Hollolan kunnanvaltuusto

text: Kunnallisia lautakuntia vastasivat järjestysasiain valiokunta, raha-asiain jaosto ja erikoisasiain jaosto.


title: Hollolan kunnanvaltuusto

text: Hollolan kunnanvaltuuston kunnanhallitusta tarkoittavaa kunnallislautakuntaa vastasi asetettu kunnallistoimikunta, joka hoiti kunnan rahastoja ja kirjanpitoa. Maaliskuun 1918 alussa perustettiin kunnankirjurin ja rahastonhoitajan toimet, johon valittavalla tuli olla 10 000 markan takuu, työväenyhdistyksen suositus sekä muut pätevyystodistukset. Kahdesta hakijasta rahastonhoitajaksi valittiin Toivo Leino Hyvinkäältä, jonka palkkapyyntö oli 600 markkaa. Leinon olisi pitänyt astua toimeensa 1. huhtikuuta 1918, mutta tästä ei ole tietoa.


title: Hollolan kunnanvaltuusto

text: Kunnallisneuvosto valitsi kansakoulujen johtokunnat ja jakoi kunnan kahdeksaan köyhäinhoitopiiriin. Oikeudenkäyttöä varten perustettiin Hollolan vallankumoustuomioistuin, jonka kokouspaikaksi anottiin Lahden punaiselta kaartilta Lahden säästöpankin rakennuksesta kihlakunnanoikeuden entistä huoneistoa. Yleiseksi syyttäjäksi valittiin Otto Savio Tornatorilta, joka oli järjestäytyneen työväenkokouksen ehdokas.


title: Hollolan kunnanvaltuusto

text: 31. maaliskuuta 1918 kokouksessaan kunnallisneuvosto asetti järjestyslautakunnan kansanvaltuuskunnan ohjeiden mukaisesti.


title: Hollolan kunnanvaltuusto

text: Ongelmana hallinnossa oli rahapula, koska osassa pankeista ei ollut rahaa ja osa oli kiinni. Rahoitusta päätettiin hankkia Suomen pankista ja toimittamalla kunnallisverotus uudelleen. Perustettiin tutkijalautakunta laatimaan veroluetteloa. Lopuksi valittiin toinen tutkijalautakunta, jolloin edellisestä tuli verolautakunta.


title: Hollolan kunnanvaltuusto

text: Kansanvaltuuskunta oli myöntänyt 3 000 000 markkaa hätäaputöihin, joista Hollolan kunnallisvaltuusto anoi 100 000 markkaa. Tätä J. E. Mattila kävi anomassa Helsingistä. Hätäaputöistä poistetut selittivät maaliskuussa olleensa sairaita ja pyrkivänsä lääkärintodistuksen perusteella uudelleen kunnalle töihin. Kunnallisneuvosto päätti supistaa hätäaputöitä välttämättömimpiä lukuun ottamatta ja sijoittaa kaartin ulkopuolelle jääneet asekuntoiset asemille, halkotarhoihin ja muihin valtion toimiin. Naisille oli järjestetty työkoti, jonka tappio oli maaliskuun loppuun mennessä 5 000 markkaa, minkä vuoksi sen toimintaa supistettiin. Nuoria ja perheettömiä naisia pyrittiin sijoittamaan muihin töihin.


title: Hollolan kunnanvaltuusto

text: Hollolan kunnallisneuvosto suunnitteli myös työn- ja paikanvälitystoimistoja, joka päätettiin jättää työttömyyskomitean tehtäväksi. Se päätettiin perustaa Lahteen. Tilat vuokrattiin Hannes Alestalolta ja toiminnan oli määrä alkaa huhtikuun alussa.


title: Hollolan kunnanvaltuusto

text: Hollolan kunnallisneuvoston toimintaedellytykset lakkasivat, kun Saksan Itämeren-divisioona ja suojeluskunnat valtasivat Hollolan, minkä seurauksena Hollolan kunnanvaltuusto tuli jälleen valtaan.


title: Hollolan kunnanvaltuusto

text: Hollolan kunnassa on kahdeksan äänestysaluetta: 1 Salpakangas, 2 Soramäki-Tiilikangas, 3 Kartano, 4 Etelä-Hollola, 5 Länsi-Hollola, 6 Kirkonseutu-Pyhäniemi, 7 Vesikansa ja 8 Hämeenkoski.


title: Hollolan kunnanvaltuusto

text: Aluejako näkyy myös joidenkin puolueiden kunnallisessa järjestäytymisessä, jossa on vahvoja alueosastoja.


title: Hollolan kunnanvaltuusto

text: Aluksi Hollolan kunnanvaltuustossa, joka koottiin itsenäisyyden saavuttamisen jälkeen uuden kunnallisen vaalilain mukaan yleisillä ja yhtäläisillä vaaleilla, ei ollut puoluejakoisia valtuustoryhmiä, vaan ryhmät toimivat jakautuneina sosialistien yhteiseen ryhmään ja porvarien yhteiseen ryhmään.


title: Saksan vapaa nuoriso

text: Saksan vapaa nuoriso (Freie Deutsche Jugend, FDJ) oli Saksan demokraattisessa tasavallassa toiminut sosialistinen nuorisojärjestö, joka perustettiin 7. maaliskuuta 1946. FDJ:n jäseneksi hyväksyttiin 14 vuotta täyttäneet.


title: Saksan vapaa nuoriso

text: FDJ:ssä oli 1980-luvun alussa 2,3 miljoonaa jäsentä. Sen lastenjärjestö oli Ernst Thälmann -pioneerijärjestö, johon kuului 1980-luvun alussa 1,6 miljoonaa koululaista. FDJ oli Demokraattisen nuorison maailmanliiton jäsen vuodesta 1948 ja Kansainvälisen ylioppilasliiton jäsen vuodesta 1950 lähtien. Nykyään Saksassa toimii uutena FDJ:na tunnettu pienimuotoinen äärivasemmistolainen organisaatio.


title: Kekkonen (EP)

text: Kekkonen on Moogetmoogs -yhtyeen vuonna 1993 julkaistu neljän kappaleen CD-EP. Se äänitettiin Harasoo Studiossa vuosina 1992–1993. Äänittäjänä ja miksaajana toimi Jani Viitanen. EP jäi Moogetmoogsin viimeiseksi levytykseksi. Nimikkokappale Kekkonen (- Victoria -) julkaistiin myös Rock-Festari, 16 kotimaista rockhittiä kokoelmalla.


title: Eija Nousiainen

text: Eija Nousiainen (o.s. Grönberg, s. 25. lokakuuta 1944 Helsinki) on suomalainen näyttelijä, joka on tehnyt pitkän uran Suomen Kansallisteatterissa.


title: Eija Nousiainen

text: Hänen puolisonsa Heikki Nousiainen, poikansa Mikko Nousiainen ja Mikon poika eli Eijan pojanpoika Niila, ovat myös näyttelijöitä. Hänen tyttärensä Miia Nousianen puolestaan työskentelee Ylessä ohjaajana, apulaistuottajana ja tuotantokoordinaattorina.


title: Scott Grimes

text: Scott Richard Grimes (s. 9. heinäkuuta 1971 Lowell, Massachusetts) on yhdysvaltalainen näyttelijä. Hän on näytellyt muun muassa sarjoissa "Tunteita ja tuoksuja", "Viiden juttu", "Taistelutoverit" ja "Teho-osasto".


title: Scott Grimes

text: Grimes on pyrkinyt luomaan uraa myös laulajana. Hän on ollut naimisissa vaimonsa Dawn Bailey-Grimesin kanssa vuodesta 1997 lähtien, ja parilla on kaksi lasta.


title: Latuka

text: Latuka tai lotuko on yksi Etelä-Sudanin heimokansoista. Heimossa on noin 500 000 jäsentä.


title: Latuka

text: Lotukon heimo puhuu otuhon kieltä. Lotukon mytologiassa pääjumalan nimi on Ajok.


title: Tadeusz Reichstein

text: Tadeusz Reichstein (20. heinäkuuta 1897 Włocławek – 1. elokuuta 1996 Basel) oli puolalais-sveitsiläinen Nobel-palkittu biokemisti. Juutalaiseen perheeseen syntynyt Reichstein toimi Baselin yliopiston professorina vuosina 1938–1967. Hänet tunnettiin etenkin C-vitamiinin ja hydrokortisonin valmistuksen keksijänä, sekä lisämunuaisen kuorikerroksen steroidihormonien tutkijana. Reichsteinille myönnettiin vuonna 1950 Nobelin fysiologian tai lääketieteen palkinto, jonka hän jakoi Edward Kendallin ja Philip Henchin kanssa.


title: Edvard Åström

text: Edvard Åström (12. joulukuuta 1856 Tornio – 30. marraskuuta 1927 Naantali) oli turkulainen monen eri alan tehtailija ja teollinen vaikuttaja. Hänelle myönnettiin kauppaneuvoksen arvonimi 1919.


title: Edvard Åström

text: Edvard Åström perusti Turussa vuonna 1881 sekä "Aktiebolaget Åströms Tekniska Fabrik Osakeyhtiön", joka valmisti saippuaa ja muita teknokemiallisia tuotteita, että "Åström & C:o A.B. Borst- och Penselfabrikin", joka valmisti harjoja ja siveltimiä. Yhtiöt fuusioitiin vuonna 1919, uusi yhtiö otti nimekseen "Aktibolaget Åströms Fabriker Osakeyhtiö". Harjatuotanto myytiin vuonna 1924 Harjateollisuus Oy:lle, mistä muodostui Yhtyneet Harja- ja Sivellintehtaat. Teknokemiallinen tuotanto myytiin seuraavana vuonna Lever Brothers Ltd:lle, nykyiselle Unilever Finland Oy:lle. Aktibolaget Åströms Fabriker Osakeyhtiö lakkautettiin vuonna 1931.


title: Edvard Åström

text: Åström oli mukana perustamassa Paraisten Kalkkivuori Oy:tä ja myös Suomen Vientiyhdistystä, josta tuli sittemmin Suomen Ulkomaankauppaliitto ja lopulta Finpro ry.


title: Edvard Åström

text: Edvard Åström sekä veljekset Karl Robert Åström ja Hemming Åström olivat serkuksia.


title: Formalismi

text: Formalismi ( 'muodollinen') on taiteessa, kirjallisuudessa, kritiikissä tai filosofiassa suuntaus, tutkimuksen ala tai tarkastelutapa, joka painottaa muotoa sisällön tai merkityksen sijaan.


title: Formalismi

text: Formalismilla voidaan viitata eri aloilla myös muodollisia eli formaaleja piirteitä korostaviin asioihin. Esimerkiksi oikeustieteessä formalismi on oppi, joka painottaa oikeusprosessin oikeudenmukaisuutta pikemminkin kuin todellisia seurauksia. Uskonnoissa formalismi tähdentää rituaaleja ja palvelusmenoja eikä niiden merkityksiä.


title: Formalismi

text: Matemaattisen formalismin mukaan matematiikka on aksiomaattisesti määriteltyjen abstraktien rakenteiden tutkimista symbolisen logiikan ja matemaattisen merkintäjärjestelmän keinoin.


title: Formalismi

text: Venäjän formalismi oli vuosina 1910–1930 vaikuttanut taiteentutkijoiden koulukunta. Suuntauksen lähtökohta oli tieteellisyys, ja se pyrki kielitieteiden pohjalta rakentamaan omaa kirjallisuudentutkimuksen haaraansa. Venäläinen formalismi syntyi samaan aikaan kuin venäläinen ja neuvostoliittolainen avantgarde, jota kutsutaan myös Venäjän kulttuurin hopeakaudeksi.


title: Formalismi

text: Formalistien kulttuurikäsitys oli usein samansuuntainen modernistien kanssa. Formalismi-sanaa käyttivät halveksuvasti muun muassa stalinistisesti suuntautuneet marxilaiset, jolloin tavallisesti haluttiin puolustaa sosialistista realismia tai ylipäätään taiteen "sisältöjä" sen muotoja korostavia suuntauksia vastaan. Venäjällä formalisti oli alun perin rienaava nimitys.


title: Formalismi

text:
Esimerkiksi tohtori F. Herneck puolusti sosialistista realismia DDR:ssä ilmestyneessä "Die Fotografie" (8/1960) lehdessä seuraavasti:
Formalismi on myös sellainen taideteoksen tarkastelun ja arvioinnin lähestymistapa, joka perustuu ainoastaan teoksen esittämiin formaalisiin eli muodollisiin ominaisuuksiin, kuten viivaan, väreihin, massaan tai volyymiin. Lähestymistavan vahvuus on siinä, että se kohtaa teoksen ilman takautumia sen muihin ominaisuuksiin. Formalismi ei selvitä esimerkiksi teoksen aiheen uskonnollisia merkityksiä, viittaa sen kriittisiin ominaisuuksiin, sen sosiaalisiin yhteyksiin tai selvitä teoksen symboliikan esteettistä vetoavuutta tai korosta taiteilijan elämän merkitystä.


title: Formalismi

text: Formalismi oli käyttökelpoinen esimerkiksi 1900-luvun alussa, kun taidehistoriassa etsittiin kaikkien visuaalisten artefaktien analyysin keinoja riippumatta niiden tekoajasta tai tekopaikasta. Esimerkiksi taidehistorioitsija Heinrich Wölfflin kehitti tällaisia lähestymistapoja eritellessään barokin ja klassismin tyylieroja kirjassaan "Kunstgeschichliche Grundbegriffe: Das Problem der Stilentwicklung in der neueren Kunst" (1915).


title: Formalismi

text: Roger Fry ja Clive Bell toivat esiin postimpressionismia formalistisin perustein. Bell oli eräs formalistisen taideteorian perustajia. Kirjassaan "Art" (1914) hän väitti, että representaatio ja tunne itsessään eivät vaikuta taidemaalauksen esteettiseen kokemiseen. Sen sijaan maalauksessa oleva "merkittävä muoto" (significant form) määrää sen taiteellisen sisällön.


title: Formalismi

text: Clive Bell määritteli maalauksen merkittävän muodon "viivojen ja värien suhteina ja yhdistelminä" ja piti niitä yhteisinä kaikille kuvataiteen teoksille. Edelleen hän käytti merkittävän muodon käsitettä määrittelemään kaikkia taiteita. Hänen teoriansa perustuu sille, että "esteettinen kokemus" poikkeaa tunteena muista tunteista ja piti sen laukaisijana merkittävää muotoa, joka on kaikelle taiteelle yhteinen ominaislaatu.


title: Formalismi

text: Toisen maailmansodan jälkeen amerikkalainen taidekriitikko Clement Greenberg käytti formalistista kritiikkiä osoittaakseen abstraktin ekspressionismin ylivoimaisuutta aikaisempaan taiteeseen verrattuna. Suosiessaan abstraktia ekspressionismia Greenberg jätti pois valinnoistaan muun muassa American Scene -suuntauksen realistisia taiteilijoita, kuten Edward Hopperin ja Charles Burchfieldin.


title: Formalismi

text: Juuri Roger Fryn, Clive Bellin sekä Clement Greenbergin kehittämät formalistiset taideteoriat johtivat myös formalistisen taidekritiikin yleistymiseen. Formalistinen taidekritiikki kukoisti länsimaissa varsinkin toisen maailmansodan jälkeen 1960-luvulle asti. Formalistinen taidekritiikki pyrki tieteellisyyteen, objektiivisuuteen ja puolueettomuuteen. Sen ominaisuuksina on pidetty usein selkeyttä ja jyrkkyyttä, joka tavallisesti puuttuu sitä seuranneesta deskriptiivisestä eli kuvailevasta taidekritiikistä.


title: Belaja Gora

text: Belaja Gora () eli Ürüŋ Xaja () on kaupunkimainen taajama ja Abyin ulusin eli Abyin piirin hallinnollinen keskus Indigirkajoen varrella Sahan tasavallassa Venäjällä.


title: Belaja Gora

text: Belaja Goran kylästä tuli piirin hallinnollinen keskus vuonna 1974; entinen keskus oli Družinan kylä.


title: Belaja Gora

text: Belaja Gorassa oli 2000-luvulle tultaessa ala- ja keskiasteen koulut, neljä lastentarhaa, kirjasto, kirjapaino ja televisioasema.


title: Sheldon Souray

text: Sheldon Sharik Souray (s. 13. heinäkuuta 1976 Elk Point, Alberta) on kanadalainen entinen jääkiekkoilija, pelipaikaltaan puolustaja. Hän siirtyi kaudeksi 2012–2013 NHL-seura Anaheim Ducksiin. Souray on yksi harvoja NHL-kiekkoilijoita, joka edustaa Kanadan alkuperäisasukkaita. Hän kuuluu métiseihin . Sourayn vahvuutena on erittäin tulinen lyöntilaukaus.


title: Sheldon Souray

text: Ennen NHL:ään siirtymistään Souray pelasi Alberta Junior Hockey Leaguessa (AJHL) Fort Sasketchewan Tradersissa. Hänet varattiin kolmannella kierroksella 71. pelaajana New Jersey Devilsiin, jossa hän teki NHL-debyyttinsä kaudella 1997–1998. Hän teki tulokaskaudellaan kolme maalia ja kymmenen pistettä 60 pelissä. New Jersey voitti NHL:n itäisen konferenssin. Souray teki ensimmäisen NHL-maalinsa voimakkaalla lyöntilaukauksella 16. joulukuuta 1997 tasoittaen ottelun lukemiin 3–3 New York Rangersia vastaan. Devils voitti ottelun 4–3. Souray pelasi New Jerseyssä vuodesta 1997 kauden 1999–2000 puoliväliin asti ansaiten maineen isona tasaisena ja fyysisenä puolustajana, jolla on kova laukaus. Devils kuitenkin teki muutoksia joukkueeseen Stanley Cupin jahtaamista ajatellen. Joukkue kaipasi lisää hyökkäysosaamista siniviivalle ja Souray kaupattiin Montreal Canadiensiin vaihdossa Vladimir Malahoviin.


title: Sheldon Souray

text: Sourayn hyökkäyspään pelaaminen parantui Montreal -siirron myötä. Ennen siirtoa hänellä oli New Jerseyssä kahdeksan pistettä, jotka olivat kaikki syöttöjä. Montrealissa hän teki 19 pelissä kolme maalia ja sivusi uransa parasta maalisaldoa. Hän teki myös uran piste-ennätyksensä tehdessään 11 pistettä 71 pelissä. Montrealissa hän alkoi myös käyttämään laukaustaan enemmän. Kaudella 2000–2001 Souray pelasi loukkaantumisten vuoksi 19 peliä vähemmän kuin edellisenä vuotena, mutta onnistui silti sivuamaan maali- ja piste-ennätyksiään. Kausi 2001–2002 lähti hänen osaltaan hyvin käyntiin, kun 34 pelissä syntyi kolme maalia ja viisi syöttöpistettä. Loukkaantumiset kuitenkin häiritsivät häntä toisena kautena peräkkäin. Kaudella 2001–2002 Souray teki uransa ensimmäisen ylivoimamaalin Montrealissa, joka näki hänen arvonsa ylivoiman viivapelaajana. Souray kuitenkin kärsi läpi kauden rannevammasta, vaikka pelasikin erittäin paljon ennen kuin oli loppukauden kokonaan pelaamatta.


title: Sheldon Souray

text: Rannevamman vuoksi Souray oli koko kauden 2002–2003 sivussa. Kaudeksi 2003–2004 Souray palasi jälleen Montrealiin ja yllätti kaikki tekemällä 15 maalia ja yhteensä 35 pistettä. Hänen äkillinen kehittymisensä etenkin hyökkäyspelaamisessa ylitti odotukset varsinkin kun hän oli uransa aikana saanut maineen puolustavana pelaajana. Maalien määrän kasvua selitti se, että hän oli saanut parantaa kättään pitkään ja laukoi enemmän, kuin aiemmin uransa aikana. Montreal antoi Souraylle myös tilaisuuksia maalintekoon antamalla hänelle paljon peliaikaa ja peluuttamalla häntä ylivoimalla. Hänet valittiin kauden aikana myös ensimmäistä kertaa urallaan . Taitokilpailussa hän jakoi kovimman laukauksen voiton Adrian Aucoinin kanssa molempien laukoessa 164,5 km/h. Kauden 2004–2005 työsulun aikana Souray pelasi Ruotsin pääsarjassa SHL:ssä Färjestads BK:n riveissä. Hän sai myös tilaisuuden edustaa Kanadan maajoukkuetta maailmanmestaruuskilpailuissa. Työsulun vuoksi turnauksessa oli normaalia enemmän NHL-pelaajia, joista Souray oli yksi.


title: Sheldon Souray

text: Työsulun jälkeen Souray onnistui kaudella 2005–2006 tekemään 12 maalia ja uransa parhaat pisteet 39 pistettä. Kaudella 2006–2007 Souray nousi liigan parhaimpiin hyökkääviin puolustajiin tehden 26 maalia ja yhteensä peräti 64 pistettä. Hän sijoittui joukkueen sisäisen pistepörssin toiseksi sekä maaleissa että pisteissä. Syötöissä hän oli kolmas. Sourayn lyöntilaukauksen maine jatkoi kasvuaan liigassa ja se herätti pelkoa vastustajien pelaajissa. Kausi oli niin onnistunut, että Souray päästettiin vetämään rangaistuslaukausta 2. joulukuuta 2006. Souray onnistui tekemään maalin, jonka avulla Montreal voitti Toronto Maple Leafsin 4–3. 5. huhtikuuta 2007 Souray rikkoi NHL:n yhden kauden puolustajien ylivoimamaalien ennätyksen. Hän viimeisteli 19 maalia ylivoimalla. Ennätys oli aiemmin jaettu Denis Potvinin ja Adrian Aucoinin välillä. Hänet valittiin NHL:n tähdistöotteluun toisen kerran urallaan. Tällä kertaa hän oli taitokilpailussa toinen Zdeno Cháran jälkeen. Souray oli kauden lopussa NHL-puolustajien maalitilaston ensimmäinen ja pistepörssin kolmas Scott Niedermayerin ja Sergei Gontšarin jälkeen. Kauden 2007 kesäkauden alussa Souray oli yksi parhaista vapaista puolustajista.


title: Sheldon Souray

text: Kesäkaudella Souraysta tuli vapaa pelaaja, ja 12. heinäkuuta 2007 hän allekirjoitti viiden vuoden mittaisen 27 miljoonan dollarin sopimuksen lapsuuden suosikkijoukkueensa Edmonton Oilersin kanssa. Ensimmäisellä Oilers-kaudellaan hän pelasi loukkaantumisen takia vain 26 peliä. Hän oli jo toipumassa olkapäävammastaan harjoitusleirille tullessaan, mutta onnistui pelaamaan kuusi ottelua kunnes oli taas sivussa 55 peliä. Kaudella 2008–2009 Souray palasi jälleen terveenä ja teki 23 maalia ja yhteensä 53 pistettä. Lisäksi hänet valittiin jälleen tähdistöotteluun. Tällä kertaa hän sijoittui lämärikilpailun kolmanneksi Nashville Predatorsin Shea Weberin ja voittaneen Boston Bruinsin Zdeno Cháran jälkeen. Vuonna 2009 Edmontonin oman laukauskilpailun aikana Souray kuitenkin teki NHL:n epävirallisen ennätyksen laukomalla tutkaan 171,7 km/h. Edellinen epävirallinen ennätys oli Toronto Maple Leafsin Chad Kilgerin vuonna 2006 laukoma 106,6. Sourayn laukauksen ylitti tammikuun lopulla 2012 Zdeno Chára.


title: Sheldon Souray

text: Kausi 2009–2010 oli jälleen loukkaantumisten täyttämä. Vain kolmen pelin jälkeen Souray sai aivotärähdyksen Calgary Flamesin kapteenin Jarome Iginlan taklattua häntä 8. lokakuuta 2009. Loppujen lopuksi Souray pelasi kauden aikana vain 37 ottelua, joissa teki neljä maalia ja 13 pistettä. Kesäkaudella 2010 ylitsepääsemättömiin eroihin Oilersin johdon kanssa vedoten Souray pyysi kauppaa pois Edmontonista. Joukkue laittoi hänet NHL:n siirtolistalle siinä toivossa, että jokin muu joukkue poimisi hänet sieltä. Edellisvuosien useista loukkaantumisista ja korkeasta palkasta huolimatta muutamat joukkueet olivat valmiita ottamaan taloudellisen riskin hankkiessaan pelaajan, joka ei ollut täysin terve, mutta joka oli erittäin lahjakas. Häntä ei kuitenkaan lopulta poimittu siirtolistalta. Myöhemmin hän kertoi, ettei halua osallistua Edmontonin harjoitusleirille. 6. lokakuuta 2010 Souray lainattiin American Hockey Leagueen Washington Capitalsin farmijoukkue Hershey Bearsiin. Souray hyväksyi tiputtamisensa AHL:ään, jossa hän sai toipua vammoistaan. NHL:n vaihtojen takarajapäivänä Edmonton yritti uudelleen päästä eroon Souraysta, mutta muut joukkueet eivät korkean palkan ja suuren loukkaantumisriskin vuoksi edelleenkään huolineet häntä. Kesällä 2011 Edmonton osti viimein Sourayn ulos sopimuksestaan ennen viidettä ja sopimuksensa viimeistä kautta. Tämän seurauksena Souraysta tuli vapaa pelaaja, ja hänellä oli mahdollisuus tehdä sopimus minkä tahansa NHL-joukkueen kanssa.


title: Sheldon Souray

text: Tultuaan vapaaksi agentiksi, Souray teki heinäkuun ensimmäisenä päivänä vuonna 2011 vuoden mittaisen sopimuksen Dallas Starsin kanssa. Toivuttuaan vammoista Souray teki onnistuneen paluun Dallasissa ottaen puolustavamman roolin, kuin aiemmilla kausilla. Souray sai edelleen paljon vastuuta ylivoimapelissä, jossa häntä kannustettiin käyttämään laukaustaan. 4. marraskuuta 2011 Souray teki 100. NHL-maalinsa Dallasin voittaessa Colorado Avalanchen 7–6. Kyseinen maali syntyi ylivoimalla. Souray sai paljon kunnioitusta kannattajilta, joukkuetovereilta ja paikalliselta medialta fyysisen pelityylinsä ja laukauksensa ansiosta sekä liikkeestä, jonka hän oli saanut takaisin Edmontonista lähtemisensä jälkeen. Souray oli edelleen nilkkavamman vuoksi sivussa otteluista, mutta pelasi siitäkin huolimatta 64 ottelua, joissa teki kuusi maalia ja 21 tehopistettä.


title: Sheldon Souray

text: Souray allekirjoitti 1. heinäkuuta 2012 kolmivuotisen 11 miljoonan dollarin sopimuksen Anaheim Ducksin kanssa. Hän pysyi työsulkukaudella terveenä ja jatkoi puolustavaa pelaamista. Hän sai tilastoihinsa uransa parhaan tehotilaston +19. Hän myös käytti edelleen ylivoimalla paljon laukaustaan ja teki seitsemän maalia. Yhteensä hänelle kertyi 17 tehopistettä 44 pelissä. Ducks eteni pudotuspeleihin, ja se oli ensimmäinen kerta Souraylle kauden 2005–2006 jälkeen. Sourayn runkosarjan viimeinen piste syntyi 17. huhtikuuta 2013 Columbus Blue Jacketsia vastaan, ja se oli hänen uransa 300. piste. Tammikuussa 2014 Souray joutui jälleen olkapää- ja rannevamman vuoksi loukkaantumisen vuoksi syrjään. Hän ei pelannut sen jälkeen yhtään ottelua ja ilmoitti heinäkuussa 2015 virallisesti uransa olevan ohi.


title: Sheldon Souray

text: Souray oli mukana Kanadan hopeaa voittaneessa MM-joukkueessa Wienissä vuonna 2005.


title: Rydbergin vakio

text:
Rydbergin vakio on ruotsalaisen fyysikon Johannes Rydbergin (1854–1919) mukaan nimetty luonnonvakio, joka on ominainen yksielektronisille atomille tai ioneille. Sen arvo on
missä formula_2 on ytimen massa ja formula_3 on elektronin massa. Jos approksimoidaan formula_4, saadaan
jota yleensä tarkoitetaan, jos puhutaan Rydbergin vakiosta määrittelemättä tarkemmin, mihin aineeseen viitataan. Vetyatomille, jonka ydin on protoni, saadaan


title: Rydbergin vakio

text:
Bohrin atomimallin avulla voidaan johtaa vetyatomille sen spektriviivojen aallonpituuksien kaava
missä formula_8 on yllä mainittu Rydbergin vakio vetyatomille ja formula_9 spektriviivan aallonpituus, joka syntyy, kun elektroni siirtyy formula_10:neltä energiatilalta formula_11:lle.


title: Kvanttisalaus

text: Kvanttisalauksen menetelmillä eri osapuolet voivat muun muassa viestiä keskenään ulkopuolisen teoriassa pystymättä selvittämään viestien sisältöä. Menetelmien teoreettinen murtamattomuus perustuu joko kvanttimekaniikan Heisenbergin epätarkkuusperiaatteeseen tai lomittumiseen, eivätkä välttämättä mihinkään salausalgoritmien suorittaman salauksen käyttöön toisin kuin termi antaa ymmärtää.


title: Kvanttisalaus

text: Esim. internetin HTTPS-yhteyksien kohdalla liikenteen salaukseen käytetyt symmetriset salausavaimet vaihdetaan turvallisesti asymmetrisen salauksen avulla (esim. ECC ja RSA), joiden turvallisuus perustuu asymmetrisessä salauksessa käytettyjen algoritmien antamien tulosten "takaperin laskemisen" matemaattiseen vaikeuteen, joka ei kuitenkaan teoriassa ole mahdotonta. Kvanttisalauksen turvallisuus puolestaan perustuu kvanttimekaniikkaan kuuluviin fysiikan lakeihin. Oikein toteutettuna kvanttisalausjärjestelmän kautta vaihdettujen salausavainten eli kvanttisalausavainten selvittäminen vaatii mahdotonta fysiikan lakien rikkomista. Tämä tekee ihannetilanteessa kvanttisalausavaimia käyttävän järjestelmän salauksesta mahdottoman murtaa. Useissa järjestelmissä erityispiirre on myös se, että ulkopuolisen tahon vakoiluyritykset saada kvanttisalausavain haltuunsa voidaan salausavainneuvottelun aikana havaita, toisin kuin vaikkapa HTTPS-viestinnässä.


title: Kvanttisalaus

text: Jotta kaksi osapuolta voivat kommunikoida salatusti, tulee heidän sopia yhteisesti salausavaimesta tai avaimista. Yhteen kvanttisalauksen osa-alueista kuuluvat tällaisten salausavainten vaihdon (eng. "quantum key distribution", QKD) menetelmät. Ideaalisti näissä menetelmissä koodataan binäärinen bitti yksittäiseen fotoniin tai muuhun kyllin pieneen kvanttimekaniikan sääntöjä tarkasti noudattavaan hiukkaseen. Hiukkasten avulla viestimällä neuvotellaan käytettävä salausavain tai -avaimet esim. valokaapelin tai vapaan tilan optisen tiedonsiirron kautta. Yksittäisiä bitin koodaavia hiukkasia kutsutaan kubiteiksi. Käytännössä viestinnässä kuitenkin usein joudutaan käyttämään useita hiukkasia koodaamaan yhtä bittiä. Salausavaimia voidaan sitten käyttää perinteisissä salausmenetelmissä esim. symmetrisen salauksen avaimina (esim. AES) tai matemaattisesti murtovarmoina OTP-tyyppisinä symmetrisinä kertakäyttösalasanoina, joissa salausavain on vähintään yhtä pitkä kuin salattava tieto.


title: Kvanttisalaus

text: Avainten vaihtomenetelmästä riippuen voi niitä käyttävissä järjestelmissä olla fyysisesti erilliset valokaapelit tai muut viestintäkanavat kvanttisalausavainneuvotteluille ja toisenlaiset kaapelit varsinaiselle tiedonsiirrolle, joka on salattu neuvotelluilla kvanttiavaimilla. Joissakin menetelmissä tavallisia kanavia voidaan myös kuitenkin tarvita kvanttiavainneuvotteluun.


title: Kvanttisalaus

text: BB84-menetelmän julkaisivat Charles Bennett ja Gilles Brassard vuonna 1984 ja se oli maailman ensimmäinen kvanttisalausavainten vaihdon menetelmä. Menetelmän turvallisuus perustuu Heisenbergin epätarkkuusperiaatteeseen ja menetelmässä viestitään yksittäisten kubittien eli kvanttibittien välityksellä.


title: Kvanttisalaus

text: Menetelmässä kvanttikanavaa (esim. valokaapelia) pitkin lähetetään yksittäisiä fotoneita, joita kutsutaan myös kubiteiksi. Kubitteja vastaavat bittiarvot määräytyvät fotonien polarisaatiokulman mukaan. Esim. kulmiin 0° ja 45° polarisoidut fotonit voivat sovitusti vastata bittiä 0 ja niitä voidaan merkitä vaikkapa symbolein formula_1 (0°) ja formula_2 (45°). Bittiä 1 voivat vastata 90° ja 135° kulmaan polarisoidut fotonit, joita voidaan merkitä symbolein formula_3 (90°) ja formula_4 (135°). Kullekin polarisaatiokulmalle on vastaavanlainen polarisaatiosuodin. Menetelmässä käytetään myös polarisaatiosuotimia formula_5 ja formula_6. formula_5 päästää lävitseen vain formula_3 ja formula_1 fotonit. formula_6 päästää lävitseen vain formula_4 ja formula_2 fotonit.


title: Kvanttisalaus

text: Menetelmänä BB84 on kaksivaiheinen. Ensimmäisessä vaiheessa "Liisa" ja "Roope" viestivät keskenään kvanttikanavaa pitkin. Liisa valitsee satunnaisen jonon bittejä (esim. 01010111) ja lähettää kvanttikanavaa pitkin bitit yksitellen fotonien polarisaatiokulmiin koodattuina (formula_1, formula_3, formula_2, formula_3, formula_1, formula_4, formula_4 ja formula_3). Liisa merkitsee myös muistiin lähettämiinsä fotoneihin käytetyt neljä eri tyyppistä suodinta. Roope ei tiedä saapuvien fotonien polarisaatioita etukäteen ja valitsee siksi satunnaisesti polarisaatiosuotimen kullekin fotonille kahdesta suodintyypistä (formula_5, formula_6, formula_6, formula_5, formula_6, formula_5, formula_6 ja formula_6). Sopiva suodin päästää lävitse fotonin, joka päätyy fotonin havaitsimeen. Roope päättelee käyttämänsä suotimen perusteella fotonin koodaavan joko bitin 0 tai 1. Jos Roopen käyttämä suodin on kuitenkin väärä, ei fotoni pääse siitä lävitse, eikä Roope havaitse fotonia. Roope havaitsee ja tulkitsee biteiksi noin puolet Liisan lähettämistä fotoneista (0011).


title: Kvanttisalaus

text: Toisessa vaiheessa ei käytetä kvanttikanavaa vaan salaamatonta klassista kanavaa. Tätä pitkin Roope kertoo järjestyksessä kaikki suotimet, joita hän käytti kunkin havaitsemansa ja havaitsematta jättämänsä fotonin kohdalla. Liisa tarkastaa suotimet vertailemalla niitä omiinsa ja kertoo samaa kanavaa pitkin Roopelle, mitkä Roopen kahdesta suodintyypistä olivat oikein, eli vastasivat jotain Liisan neljästä suodintyypistä, ja mitkä olivat väärin. Oikein olevat suotimet vastaavat Liisan suotimia, jos kvanttikanava on täysin häiriötön ja sitä ei salaa tarkkailla. Päättelemällä omien tietojen ja toisen kertomien tulosten pohjalta molemmat päätyvät esim. salausavaimeen 0011, jos häiriötä ja/tai kvanttikanavan salakuuntelua ei ole.


title: Kvanttisalaus

text: Klassinen kanava voi olla täysin avoin ja siksi sitä voidaan salaa tarkkailla. Sen kautta ei kuitenkaan välitetä itse salausavaimen bittien arvoja, vain Liisan antamat oikein/väärin vastaukset ja Roopen kertomat formula_5 ja formula_6 suotimet, joista kumpikin voi vastata kumpaa bittiä vain, bittejä 0 tai 1. Klassisen kanavan salakuuntelusta ei ole siksi hyötyä eikä sen salakuuntelu välttämättä häiritse salausavainten vaihtoa.


title: Kvanttisalaus

text: Kvanttikanava on myös salaamaton ja salausavaimen siirron aikana ulkopuolisen halutessa täysin tämän nähtävissä. Jos oletetaan että "Eeva" pääsee käsiksi Liisan lähettämiin fotoneihin, voi hän mitata niiden bittiarvot. Fotonit tuhoutuvat osuessaan väärään suotimeen tai päästessään oikean suotimen lävitse, tuhoutuvat ne mittalaitteella. Jos Eevan valitsema suodin on oikea, havaitsee hän fotonin ja voi lähettää fotonin kopion edelleen Roopelle, toivoen ettei hänen läsnäoloaan huomata. Eevan on kuitenkin valittava mittaussuotimet satunnaisesti. Valinta tulee 50 % todennäköisyydellä olemaan erilainen kuin Liisalla ja Roopella.


title: Kvanttisalaus

text: Ne fotonit, joiden kohdalla Liisa ja Roope valitsivat saman suotimen, mutta Eeva eri suotimen, paljastavat vakoilun. Näissä tapauksissa fotoni tuhoutuu Eevan väärään suotimeen eikä Eeva voi tietää fotonin polarisaatiota epätarkkuusperiaatteen vuoksi ja sai siksi 50 %:n todennäköisyydellä bitin 0 ja 50 %:n todennäköisyydellä bitin 1. Eeva joutuu siksi arvaamaan valon polarisaation, jolloin 50 %:n oikein arvaamisen todennäköisyys puolittuu edelleen ja Eeva välittää vääränlaisen fotonin Roopelle 25 % todennäköisyydellä per fotoni. Liisa havaitsee eroja tarkastaessaan omiaan ja Roopen toisessa vaiheessa kertomia suotimia: Liisan luoma oikea salausavain on 0011, mutta Roope ilmoittaakin Liisalle avaimeksi 0101 Eevan vakoiluyrityksen vuoksi. Todennäköisyys että Eevan vakoiluyritykset jäävät huomaamatta pienenee salausavaimen pituuden n kasvaessa yhtälön (3/4) mukaisesti. 4 bitin salausavaimen kohdalla Eeva jää (3/4) ≈ 32 % todennäköisyydellä huomaamatta.


title: Kvanttisalaus

text: Jos vakoiluun viittaavia muutoksia esiintyy, järjestelmä voi päättää salausavainten vaihdon olevan turvatonta ja ilmoittaa tästä käyttäjilleen. Käytännössä siirrossa tapahtuu aina jonkin verran luonnollista fotonien polarisaation muutoksia ja katoamisia. Järjestelmää valvovat algoritmit eivät saa olla siksi liian herkkiä ja niiden pitää sallia tietty määrä Roopen väärin mittaamia polarisaatioita. Liian pitkällä matkalla luonnollinen häiriö on liian suuri ja avainneuvottelu estyy.


title: Kvanttisalaus

text: Monet kaupallisista kvanttisalausjärjestelmistä löydetyt heikkoudet johtuvat mahdottomuudesta rakentaa järjestelmien laitteita fyysisiltä ominaisuuksiltaan täydellisiksi sekä epätäydellisyydestä johtuvista suunnittelun kompromisseista. Myös perinteisiinkin tietoverkkoihin vaikuttavat vakoiluohjelmat, ohjelmistohaavoittuvuudet ja muut vastaavat ongelmat eivät ratkea yksin kvanttisalauksen avulla. Joitakin järjestelmissä mahdollisesti esiintyviä heikkouksia on lueteltu alla.


title: Kvanttisalaus

text: Pitkällä matkalla luonnollinen fotonien muuntuminen ja kato kasvaa liian suureksi ja avainneuvottelu estyy. Fotonisignaaleja ei voida suoraan vahvistaa niiden epätarkkuusperiaatteesta johtuvan tuhoutumisen vuoksi. Ilman solmuja viestintä voi erityislaatuisten laitteiden avulla hyviä valokaapeleita pitkin tapahtua toistaiseksi ainakin 240 km etäisyydelle. Tätä pitemmän matkan viestinnässä kvanttiverkossa täytyy olla luotettavia ulkopuolisia koneita eli solmukohtia, jotka toimivat verkossa sen liikennettä monistavina välikäsinä. Solmut ovat kuitenkin heikkoja kohtia verkossa: niihin voidaan murtautua tai niihin ei voi luottaa alunperinkään. Solmujen turvallisuutta voidaan parantaa satelliittien avulla ja/tai käyttää mm. MDI-QKD- ja DI-QKD-menetelmiä.


title: Kvanttisalaus

text: BB84-menetelmässä liian lyhyttä salausavainta käytettäessä vakoilija voi jäädä huomaamatta.


title: Kvanttisalaus

text: Kvanttisalausjärjestelmiä ilman varmenteita voidaan vakoilla välistävetohyökkäyksen avulla.


title: Kvanttisalaus

text: Monenlaisia kvanttiverkkoja (esim. BB84) vastaan voidaan tehdä palvelunestohyökkäys mikäli vaihtoehtoisia kvanttikanavia ei ole kyllin monta kvanttiverkossa. Estohyökkäys on teoriassa helppo toteuttaa koska yleensä kvanttiverkkoa tarkkaileva järjestelmä sulkee kanavan välillisesti salausavaimien vaihdon turvaamiseksi jo suhteellisen pienestäkin häiriöstä, joka voi johtua vakoilusta tai tarkoituksenmukaisesta häirinnästä. Tavallisen kanavan estohyökkäys taas vaatii usein tuhansien koneiden bottiverkon.


title: Kvanttisalaus

text: Käytännössä esim. BB84-menetelmässä kutakin bittiä koodataan useana fotonina yksittäisten fotonien sijaan niiden luomisen vaikeuden vuoksi, mutta fotonien lukumäärä pyritään pitämään mahdollisimman pienenä. Vakoilija voi kuitenkin mitata fotoneista vain osan ja antaa muiden edetä viestikanavan toiseen päähän. Hyökkäystä kutsutaan fotoniluvun jaoksi (eng. "photon number splitting", PNS). Tällöin vakoiluyritystä ei välttämättä huomata, mutta yritykseltä voidaan suojautua käyttämällä valekubittejä tietyn protokollan mukaisesti.


title: Kvanttisalaus

text: Kanadassa Toronton yliopistollisessa tutkimuslaitoksessa onnistuttiin murtamaan kaupallisen järjestelmän kvanttisalaus vaiheen uudelleenkartoitus -hyökkäykseksi (eng. "phase-remapping attack") kutsutulla menetelmällä. Tutkijat ohjasivat laitteiden valosensoreihin voimakasta valoa. Se sotki sensoreiden toimintaa niin, että tietoa voitiin salaa tarkkailla.


title: Kvanttisalaus

text: Kaupallisia kvanttiasalausavainten vaihtoon kykeneviä järjestelmiä myyvät kirjoittamishetkellä (2018) ainakin yritykset ID Quantique (Geneve), MagiQ Technologies, Inc. (New York), QuintessenceLabs (Australia) ja SeQureNet (Pariisi).


title: Kvanttisalaus

text: Pitkäkestoisia toiminnassa olleita tai yhä toimivia kvanttiverkkoja, joita on esim. käytetty tutkimukseen, ovat mm. DARPA Quantum Network (2004, Yhdysvallat), SECOQC (2003-2008, Itävalta), Hierarchical network (2009-?, Kiina), SwissQuantum (2009-2011, Sveitsi) ja Tokyo QKD network (2010-?, Japani).


title: Antarktiksen sopimus

text: Antarktiksen sopimus määrittelee valtioiden käyttäytymistä Etelämantereella. Sen avulla suljetaan pois Antarktiksen sotilaallinen käyttö ja varataan manner vain tieteellisiä ja rauhanomaisia tarkoitusperiä varten.